18/09/2019 [15:11] - Müsahibə - ( 6446 dəfə baxılıb)\nSəslənən ittihamlara cavab vermək üçün AMİP Siyasi Şurasının üzvü Rəşad Bayramovla söhbətləşmək qərarına gəldik.\n- İstəklər və müraciətlər var və bu müraciətlərin sayı hər gün artır. Ən önəmlisi odur ki, bu istəklər təkcə milli istiqlalçıların istəkləri deyil. Hətta uzun müddətdir siyasi prosesslərdən kənarda qalan və passivləşmiş insanlar belə bu cür müraciətləri səsləndirirlər. Bununla bağlı ayrı-ayrı ictima təşkilatlardan da, siyasi partiyalardan da müraciətlər var və yaxın vaxtlarda onların kimliyi ilə bağlı mətbuatın da, ictimaiyyətin də məlumatı olacaq. Ad çəkməməyimizin tək səbəbi həmin partiyaların açıq şəkildə mətbuat vasitəsilə müraciət etməsini gözləməyimizlə bağlıdır. Bayaq da qeyd etdiyim kimi, təkcə “Etibar Məmmədov gəlsin” deməklə iş bitmir. Müraciət edənlər konkret olaraq əllərini daşın altına qoymağa hazır olduqlarını nümayiş etdirməlidirlər.\n- Sərdar bəyin müsahibəsindəki digər bir arqument də 1998-ci il Prezident seçkiləri ilə bağlıdır. Bütün\nmüxalifət partiyalarının seçkini baykot etdiyi vaxtda Etibar bəyin seçkilərdə iştirakı ilə bağlı. Bu barədə nə deyə bilərsiz?\nRəşad bəy həmçinin o da bildirilir ki, Etibar Məmmədov artıq 15 ildir kənara çəkilib və məsələlər artıq klüminasiya həddinə çatdığı anda yenidən meydanlara qayıtmaq istəyir.\nBir daha təkrar edirəm ki, Etibar Məmmədov heç vaxt siyasətdən kənara çəklməyib. Sadəcə AMİP sədrliyindən istefa verərək siyasi prosesslərə rəhbərlik etməkdən kənarda dayanıb. Qurban Məmmədovun 2012-ci il 11 dekabrında verdiyi müsahibədən bir sitat gətirmək istəyirəm. Qurban bəy deyir ki: “Etibar Məmmədovun siyasətlə məşğul olmadığını demək siyasətdən xəbərsizlikdir. Etibar Məmmədov adı, varlığı ilə siyasətin içərisindədir. Biləsiniz ki, Azərbaycan siyasətində bir çox məsələləri də Etibar Məmmədovun mövqeyi müəyyənləşdirir. Onunla razılaşırlar, məsləhətləşirlər və s. Hesab edirəm ki, Etibar Məmmədov da son 20 ildəki öz siyasi fəaliyyəti ilə Azərbaycan xalqının lideri olmağa hazır şəxslərdən biridir”.\nƏn təhlükəlisi isə Sərdar Cəlaloğlunun AMİP və Etibar Məmmədovun ünvanına dedikləri deyil. Ən təhlükəlisi yenə də hər il olduğu kimi millətin başının altına yastıq qoyub “prosesslər artıq klüminasiya nöqtəsinə çatıb” deməkdir. Nədir o klüminasiya nöqtəsi Sərdar Cəlaloğlu? Niyə xalqda hər şey artıq həll olunub fikrini formalaşdırmağa çalışırsan. Əksinə xalqı mübarizəyə və fəallığa səsləməkdənsə hər şeyin artıq həll olunduğu fikrini formalaşdırmaqla nəyə xidmət edirsən? Etibar Məmmədovu müxalifətin birliyini pozmaqda ittiham edənlər, o artıq 15 ildir ki, sizlərə meydan verib. Bəs niyə birləşə bilmirsiz?\n- Bəli, Sərdar Cəlaloğlunun kabinetində keçirilən görüşdə də iştirak etmişəm və Sərdar bəyə də sənədin mahiyyəti ilə bağlı məlumat vermişəm. Sərdar bəy də bildirib ki, bu hakimiyyətin islahat keçirmək niyyəti yoxdur ona görə də hər hansı təkliflərlə bağlı tədbir keçirməyə də ehtiyac yoxdur. Bu gün yenə də eyni mövqedə dayanaraq AMİP-i tənqid edir. Amma bir nəfər soruşmur ki, əgər islahatlarla bağlı təklif vermək hakimiyyətin dəyirmanına su tökməkdirsə o zaman ayın 11 də Fəzail Ağamalının təşkilatçılığı ilə keçirilən tədbirdə imzaladığın sənəd nə idi? Həmin sənədin 3-cü bəndini olduğu kimi qeyd etmək istəyirəm. “Ölkədə həyata keçiriləcək islahatları dəstəkləyir, ardıcıl və davamlı olmasını vacib sayırıq”. Yenə də sual olunur, necə olur ki, AMİP siyasi islahatların keçirilməsini tələb edəndə hakimiyyətin sifarişini yerinə yetirmiş sayılır amma Sərdar Cəlaloğlu islatları dəstəkləyəcəyik yazılan sənədə imza atanda müxalifət mövqe nümayiş etdirmiş olur? Məntiq hardadır?\n- Baxın, AMİP zaman-zaman ölkədə keçirilən bütün ranqlı seçkilərdə iştirak edib. 1992-ci ildə Etibar Məmmədov namizədliyini geri götürərək faktiki olaraq Əbülfəz Elçibəyə güzəştə gedib, 2003- cü ildə isə İsa Qəmbərin xeyrinə namizədlikdən imtina edib və yalnız İsa bəyin bu dəstəkdən imtinasından sonra seçki kampaniyasını bərpa edib. 1990-1995-ci illərdə AMİP Parlamentdə 3 millət vəkili ilə, 1995-2000-ci illərdə millət vəkilləri Gülnarə Qurbanova və Cəbrayıl Əhmədov da AMİP-ə qoşulması ilə 5 millət vəkili ilə təmsil olunub. 2000-ci ildə keçrilən parlament seçkilərində AMİP-in iki namizədi Salyan rayon təşkilatının sədri Rüfət Ağalarov və Ağdaş rayon təşkilatının sədri Hidayət Qulamov deputat mandatı əldə ediblər. Amma digər partiyalardan fərqli olaraq AMİP həmin seçkilərin nəticələrini tanımayıb, adı çəkilən şəxslər də parlamentin işində iştirakdan imtina etmədikləri üçün partiyadan xaric olunublar. 2005-2010-cu illər ərzində də AMİP dolayısı ilə parlamentdə təmsil olunub. Çünki həmin illərdə millət vəkili olan Vahid Əhmədov və Əli Məsimlinin hər ikisinin namizədliyi məhz AMİP tərəfindən irəli sürülmüşdü. AMİP başqaları ilə müqayisədə Parlamentdə təmsil olunmağın yolunu kimlərləsə separat danışıqlarda görmür. Əgər “Köklü islahatlarla dəyişikliklərə dogru” platformasında iştirak edənlərin Parlamentdə təmsil olunacağını deyənlər özləri buna inansaydılar inanın ki, bizimlə birgə olmaq üçün çoxdan qaça-qaça yanımıza gəlmişdilər.\nAzərbaycanda bütün mətbuat səhifələrində və sosial şəbəkələrdə Sərdar Cəlaloğlunun hakimiyyətdən ayda 10.000 dollar alması ilə bağlı silsilə müsahibələr və yazılar gedəndə də nə AMİP rəhbərliyinin nə də partiyanın hər hansı bir sıravi üzvünün bir yerdə olsun belə bu məsələ ilə bağlı fikirlərinə, status və ya şərhlərinə rast gəlmərsiniz. ADP-də şəxsən tanıdığım və hörmət etdiyim insanlar var və onların bu və ya digər məsələyə münasibətlərinə də hörmətlə yanaşmışam. Elə 4 gün öncə ADP sədrinin müavini Tailiyyət Əliyev AMİP lideri Etibar Məmmədovun aktiv siyasətə qayıtması ilə bağlı suala cavab verərkən sədrindən fərqli olaraq belə bir addımın müxalifətin güclənməsinə təkan verəcəyini və Etibar Məmmədova inanan kifayət qədər sayda insanların da aktivləşməsinə gətirib çıxaracağını deməsi saglam məntiqin nətcəsidir. Bu gün AMİP-i 1993, 1998, 2003-cü illərdəki mövqeyi ilə bağlı tənqid edən Sərdar bəyin yadına isə 2005-ci ilin aprel ayında Etibar bəylə bağlı dediyi fikirləri xatırladıram: “Etibar Məmmədovun keçdiyi həyat yolu və fəaliyyəti prezidentlərə məxsus bir yoldur.Təəssüf ki, Azərbaycanda hələ Etibar bəyə layiq olduğu qiymət verilməyib. Amma mən inanıram ki, zaman gələcək və Etibar bəy layiq olduğu postda təmsil olunacaq”.


AMAY Prezidenti ittihamları rədd edir | Xural qəzeti\nƏsas Səhifə/SİYASƏT/AMAY Prezidenti ittihamları rədd edir\nAMAY Prezidenti ittihamları rədd edir\n7 İyun 2011\n«Son vaxtlar bir sıra şəxslər mənim bəzi dövlət məmurlarını və ailələrini təhqir etdiyimi iddia edirlər. Mən bunu bu başdan əsassız sayıram”. Bunu A.M.A.Y Şirkətlər qrupunun prezidenti Abdulla Abdullayev dünən yaydığı müraciətində bəyan edib.\n“Turan”ın məlumatına görə, müraciətdə bu ittihamı konkret kimlərin irəli sürdüyünü və kimlərin təhqir olunmasının nəzərdə tutulduğunu açıqlamayan A.Abdullayev ümumiyyətlə kimisə təhqir etmək xüsusiyyəti olmadığını qeyd edir. Onun fikrincə, bu şayiələri yaymaqda maraqlı olanlar həm onun prezidenti olduğu şirkət, həm də özü barəsində dövlət rəhbərliyində mənfi rəy və imic formaladşırmaq niyyəti güdürlər.\nŞirkət prezidenti ona qarşı olan ittihamları birmənalı olaraq rədd edir. “Mənə qarşı bu ittihamı irəli sürənlər dediklərinin birini belə sübut edə bilsələr ölkə vətəndaşlığından imtinaya belə hazıram”, – deyə A.Abdullayev qeyd edib.\nXatırladaq ki, bu ilin yanvarından A.M.A.Y şirkətlər qrupuna bağlı firma rəhbərlərilə “Texnikabank” arasında götürülmüş kreditlərlə bağlı məhkəmə çəkişməsi gedir. Bank kerditlər qaytarılmadığına görə firma rəhbərlərinə qarşı cinayət işi başladıb, nəticədə iki firma rəhbəri və A.M.A.Y-ın icraçı direktoru həbs olunub.


“Erməni mediası bildirir ki, Avropa Şurası Parlament Assambleyasında 2020-ci ilin sentyabr ayında Qarabağda guya Azərbaycanın başlatdığı 44 günlük savaşın humanitar nəticələrini mövzu olaraq ələ alan xüsusi bir hesabat yayinlanması düşünülür. Sənədin gerçəkləri olduğu kimi əks etdirməsi, Azərbaycanın işğal olunmuş ərazilərini beynəlxalq hüquqa uyğun olaraq azad etməsi kimi məqamların xüsusi olaraq vurğulanması, 30 ildə baş verən erməni terrorunun yüzminlərlə insanın həyat faciəsinə çevrilməsi kimi məqamlarla yanaşı, bu hesabatın başlığına da ayrıca diqqət yetirilməlidir”.\nTeleqraf.com xəbər verir ki, bunu millət vəkili Fazil Mustafa söyləyib.\nOnun sözlərinə görə, erməni mediası bunu “Azərbaycanın başlatdığı savaş” kimi təqdim edirsə, demək ki, narahatlığa əsas var:\n“Biz bu adı "Ermənistanın atəşkəsi pozaraq mövqelərimizə atəş açmasından sonra Azərbaycan tərəfi əks-hücuma keçərək düşməni geri çəklməyə məcbur etmişdir" formasına yazdırmaqda israrçı olmalıyıq.\nMaraqlıdır ki, ABŞ-ın Ermənistandakı səfiri Linn Treysi Geqarkunik inzibati bölgəsinə səfəri zamanı ABŞ-ın sərhədləri müəyyənələşdirilməsi prosesində gücdən istifadəni rədd etdiyini vurğulayıb. Amma hörmətli səfir burada bir nüansı qeyd etməyi unudub: 30 ildir erməni həmin gücü Azərbaycanın ABŞ-ın özü tərəfindən tanınmış ərazilərində istifadə edib, indi ərazilərimizdən qovulduğuna görə az da olsa gücdən istifadə imkanı məhz sərhəd zolağında qalıb. Səfiriniz narahat olmasın, elə edəcəyik ki, istifadə etməyə ümumiyyətlə güc qalmasın, o halda barış özlüyündən təmin olunacaq.\nBir yandan da ABŞ Dövlət Departamenti Ermənistan və Qarabağa ediləcək səyahətlər üçün Ermənistanda artan COVID-19 yoluxmalarının və Qarabağdakı həssas hərbi durum səbəbiylə Amerika vətandaşlarının təhlükəsizliyi üçün ciddi risklər doğurduğunu açıqlayıb. Hələ də bunların Azərbaycanın ərazi bütövlüyünə qarşı küstah davranışları davam etməkdədir. Ermənistanı Dağlıq Qarabağsız təsəvvür etmək istəmirlər. Saxtakar həriflər, artıq yavaş-yavaş sərhəddin o tayından boylandıqca bu ifadələri də unudacaqsınız”.\nFazil Mustafa Fransanın İrəvandakı səfirinin fikirlərinə də diqqət çəkib:\n“İkiüzlü Fransanın çoxsifətli Ermənistan səfiri Conatan Lakot isə deyir ki, “Ümumiyyətlə məqsədimiz gələcəkdəki bir savaşa hazırlanmaq deyil, savaşdan çəkinməkdir”. Ardınca da həmin səfir Dağlıq Qarabağ məsələsinin çözümü və statusunun müəyyənləşməsi ilə bağlı müzakirələrin yenidən başlanmasına çağırır. Yəni, savaşdan çəkindirməyə çağırış hara, çözüm və status hara? Bu səfir, deyəsən, Makrondan başqa kimsəni oxumur, dinləmir. Azərbaycan Prezidenti İlham Əliyev ötən ilki savaş zamanı Dağlıq Qarabağ məsələsini çözdüyümüzü və Ermənistanla bölgənin statusu haqda müzakirə aparmayacağımızı dəfələrlə bəyan edib. Fikrimcə, ölkə prezidenti bir məsələni franszılarla müzakirə edə bilər. Amma bu başlıq altında: Marseldə Dağlıq Qarabağ adında bir bölgə yaradılır və Qarabağdakı ermənilər təmtəraqla ora köçürülür. Əşyalarının ora daşınması xərcini biz öz üzərimizə götürə bilərik, təki ermənilər fransız xalqı ilə birlikdə kef eləsinlər.\nBu arada Moskvada Ermənistan, Azərbaycan və Rusya müdafiə nazirləri arasındakı üçtərəfli görüşün nəticələri də çox əhəmiyyətlidir. Bunları həm də qorxudan Türkiyə parlamentin sədrinin iyulun 28-də verdiyi açıqlamadır. Hörmətli Mustafa Şəntop Türkiyə və Azərbaycanın ortaq ordu yarada biləcəyini söyləmişdi. İndi oturub qara-qara düşünmələri lazımdır ki, “dəmir yumruğ”un ardından “Osmanlı tokatı” gələ bilər. Bu sizin üçün məlhəm olan farsın fətvası deyil, dərindən tanıdığınız “Osmanlı tokatı”dır”.


Fotoqrafların axın etdiyi Azərbaycan kəndi\n17:19 26.04.2021 (Yenilənib 16:51 26.04.2021)\nUdi kəndi kimi tanınan Nic qəsəbəsi Qəbələ şəhərindən 40 km cənub-qərbdə yerləşir. Hazırda burada udilərlə bərabər azərbaycanlılar, ləzgilər və digər xalqalar yaşayır. Udilərin adət-ənənəsi haqqında daha ətraflı Sputnik Azərbaycan-ın videosunda\nAzərbaycanda yaşayan bütün azsaylı xalqlar kimi, udilərin də mədəniyyətinin, adət və ənənələrinin qorunub saxlanılması, inkişaf etdirilməsi üçün böyük tədbirlər həyata keçirilir. Alban-udin xristian icmasının sədr müavini Rafik Danakari Sputnik Azərbaycan-a bildirib ki, sovet dövründə udilərə öz milli bayramlarını qeyd etmək qadağan olunsa da, Azərbaycan müstəqilliyini bərpa etdikdən sonra onlar etnik azlıq olaraq öz adət-ənənələrini yaşadır, bayramlarını geniş qeyd edirlər.\nBundan əlavə, Nic qəsəbəsindəki sonuncu dəfə 12 əsrdə təmir olunan ən qədim kilsələrədən biri Heydər Əliyev Fondu tərəfindən əsaslı şəkildə bərpa olunub və bu il udilərin ixtiyarına verilib.\nvideo, Nic qəsəbəsi, udin


Beynəlxalq Bank Samir Şərifovun nəzarətindən çıxarıldı – ŞOK DƏYİŞİLİKLƏR » GundemXeber İnformasiya Portalı\nGundemxeber.az » GündəmXəbər » Beynəlxalq Bank Samir Şərifovun nəzarətindən çıxarıldı – ŞOK DƏYİŞİLİKLƏR\nTarix: 15-03-2018, 12:43 Bölmə :GündəmXəbər / Manşet Baxış: 431\n“Azərbaycan Beynəlxalq Bankı” ASC-nin Səhmdarlarının növbəti ümumi yığıncağı keçirilib. Bankdan Trend-ə verilən məlumata görə, iclasa sədrlik edən Azərbaycan Respublikasının maliyyə naziri Samir Şərifov bildirib ki, “Azərbaycan Beynəlxalq Bankı” ASC-nin (ABB) dövlətə məxsus səhmlərinin özəlləşdirilməyə hazırlanması ilə bağlı sağlamlaşdırılma tədbirləri haqqında” Azərbaycan Respublikası Prezidentinin 15 iyul 2015-ci il tarixli 570 nömrəli Fərmanına uyğun olaraq bankın sağlamlaşdırılması və restrukturizasiyası proqramı praktik olaraq başa çatıb.\nNazir bildirib ki, bankın 2017-ci il üzrə maliyyə nəticələri müsbətdir: “Şübhəsiz ki, bu müsbət nəticələrə dövlətin zəruri dəstəyi olmadan nail olmaq mümkün deyildi. ABB-nin uzunmüddətli maliyyə mövqeyinin bərpası və dayanıqlılığının təmin edilməsi, ölkə iqtisadiyyatını dəstəkləyən sağlam və güclü maliyyə institutuna çevrilməsi istiqamətində bir çox tədbirlər həyata keçirilib, bankın xarici kreditorlar qarşısında olan xarici valyutadakı borcunu dövlət öz üzərinə götürüb, bankın əmanətçilərinin, bankda xidmət olunan hüquqi şəxslərin və digər qeyri-rezidentlərin maraqlarını dövlət qoruyub. Bunun nəticəsidir ki, bankın kredit reytinqləri yüksəlməyə başlayıb”.\nYeni fəaliyyət mərhələsinə qədəm qoymuş bankın idarə edilməsində bəzi dəyişikliklərlə bağlı iclasda bir sıra qərarlar qəbul olunub, Müşahidə Şurasının tərkibi yenidən formalaşdırılıb. Belə ki, Azərbaycan Respublikasının Dövlət Neft Fondunun İcraçı direktoru Şahmar Mövsümov bankın Müşahidə Şurasının sədri, maliyyə nazirinin müavini Emin Hüseynov, iqtisadiyyat nazirinin müavini Sahil Babayev və Azərbaycan Beynəlxalq Bankının İdarə Heyətinin sədri Xalid Əhədov Müşahidə Şurasının yeni üzvləri təyin olunublar.\nAzərbaycan Beynəlxalq Bankı” ASC-nin Müşahidə Şurasının yeni sədri Şahmar Mövsümov 1972-ci ildə anadan olub. 1995-ci ildə Moskva Dövlət Beynəlxalq Əlaqələr İnstitutunun Beynəlxalq iqtisadi əlaqələr fakültəsini bitirib. 2004-cü ildə Harvard Universitetinin Con Kennedi adına Hökumət Məktəbində dövlət idarəçiliyi üzrə magistr dərəcəsi alıb.\n1995-ci ildən Azərbaycan Respublikasının Mərkəzi Bankında müxtəlif rəhbər vəzifələrdə çalışıb. 2006-cı ilin mayından Azərbaycan Respublikası Dövlət Neft Fondunun icraçı direktorudur.\nMüşahidə Şurasının yeni üzvü Xalid Əhədov 1980-ci ildə anadan olub. 2002-ci ildə Azərbaycan Dövlət İqtisad Universitetini «Maliyyə və kredit» ixtisası üzrə magistr dərəcəsi ilə bitirib. 2011-2012-ci ildə Avropanın Instituto de Empresa (IE) biznes məktəbində (Madrid) MBA təhsili alıb.\n1999-cu ildən müxtəlif kommersiya banklarında rəhbər vəzifələrdə çalışıb. 2016-cı ilin dekabrından son təyinata qədər “Azərbaycan Beynəlxalq Bankı” ASC-nin İdarə Heyətinin sədri olub.\ngundemxeber.az “AzPolitika.info”ya istinadən qeyd edir ki, indiyədək Beynəlxalq Bankın Müşahidə Şurasının Sədri vəzifəsini maliyyə nazirinin müavini Azər Bayramov tuturdu. O isə faktiki olaraq maliyyə naziri Samir Şərifovun göstərişlərini icra etməklə məşğuldu. Daha açıq desək, Cahangir Hacıyevin həbsindən sonra bankın idarəçiliyi tam olaraq Samir Şərifovun nəzarətinə keçmişdi.\nTəsadüfi deyil ki, Cahangir Hacıyevin həbsindən dərhal sonra o, Beynəlxalq Bankın İdarə Heyətinin sədri vəzifəsinə yaxın dostu Elmar Məmmədovu təyin etmişdi. Hansı ki, onun qısa müddətli rəhbərliyi dövründə Beynəlxalq Bankın borclarının milyardlarla manat artdığı, böyük talançılığın olduğu bildirilir…\nBundan əlavə Beynəlxalq Bankda baş verən talançılığın birbaşa məsuliyyətini Müşahidə Şurasının rəhbərliyi daşıdığı halda dəyişdirilməməsi ictimaiyyətdə haqlı suallar yaratmışdı: Bu boyda talançılıq olubsa, Müşahidə Şurasının rəhbərliyi, banka nəzarət edən Maliyyə Nazirliyi hara baxırdı? Cahangir Hacıyevin həbsindən sonra bankın milyardlarla dollar əlavə borclarının yaranmasının məsuliyyətini kim daşıyır? Bu və digər suallar bu gün də açıq qalır.\nBu suallara cavab verilib-verilməyəcəyi məlum olmasa da, Beynəlxalq Bankın Müşahidə Şurası və İdarə Heyətinin rəhbərliyindəki dəyişikliklər hakimiyyətin bankda gedən proseslərdən narazı qaldığını göstərir. Buna görə də bankın rəhbərliyində ciddi dəyişiklik edilib. Son dəyişikliklə faktiki olaraq Beynəlxalq Bank maliyyə naziri Samir Şərifovun nəzarətindən çıxarılıb. Bankın Müşahidə Şurasının sədrliyinə Samir Şərifova deyil, birbaşa prezidentə tabe olan şəxs gətirilib.\nBu isə həm də Şərifova inamsızlığın dərinləşdiyini göstərir. Görünür, son vaxtlar Samir Şərifovun gələcəyi ilə bağlı ciddi narahatçılıq keçirdiyinə dair hökumət dəhlizlərində yayılan məlumatlar əsassız deyilmiş!\nBeynəlxalq Bank özəlləşdirilir ...\nMaliyyə nazirinin başı qalmaqalda-İstefaya ...\nBeynəlxalq Bankın 500 milyonundan xəbər yoxdur ...\nBeynəlxalq Bankın yeni sədri Elmar Məmmədov ...\nAzərbaycanda 11 bank ləğv olunma prosesindədir ...


2 noyabr 2016, 19:55\nLazım olan inqredientlər hazırlanır. Gicitkən yaxşı yuyulmalıdır (adətən buna sərf olunan vaxt ümumi hazırlanmaya gedən vaxtdan çox olur). Gicitkəni yumağın iki üsulu var. Ya gərək əlcəkdən istifadə edəsiniz, ya da ilk olaraq gicitkən dəstəsinin üzərinə qaynar su töküb sonra isə onu soyuq suda yaxalayaraq yarpaqlarını dərəsiniz. Ümumilikdə inqredientlərin sayı az olduğu üçün: yağ, spagetti, gicitkən, pendir — onların keyfiyyətinin yaxşı olması məsləhətdir.\nDeyin görüm bu narlı yumurta şəklini görəndə ilk reaksiyanız necə oldu? Əgər siz “Wow!” dedinizsə, onda çox sağ olun! Sevindim ki, bəyəndiniz. Əgər “İkisi bir yerdə? Nə? Necə yəni? Elə niyə? Hmm.” Deyə düşündünüzsə yenə də sağ olun. Bu sizin günahınız deyil. Çünki, həqiqətən də, bir-biri ilə qətiyyən əlaqəsi olmayan bu iki ərzağı bir yeməkdə birləşdirmək kimin ağlına gələ bilərdi?\nƏgər kiminsə bunu etdiyindən xəbərim olmasaydı mən də elə sizin verdiyiniz sualları verərdim. Amma mən bilirəm ki, kimsə bunu artıq edib. Azərbaycanın Salyan rayonunda, nar və yumurtanın narnumru adlı qeyri-adi xörəkdə birləşdiyi gözəl məkanda.\nKartof səbətində yumurta\n2 ədəd böyük ölçüdə qaynadılmış və soyudulmuş kartof\nYarım stəkan holland pendiri\nSobanı 200 dərəcədə isidin.\nQaynadıb soyutduğunuz kartofları iki yerə bölün.\nQaşıqla içini çıxarın.\nİçinə duz və istiot səpdikdən sonra pendir və bir-iki ədəd soğan doğrayın.\nSonra yumurtanı içinə qırın və yenə üzərinə istiot, duz əlavə edin.\nKartofları 20 dəqiqə sobada bişirdikdən sonra çıxarın.\nYumurta sarısının bişməsinə diqqət edin.\nQiyməli kabak dolması\n1 okyabr 2014, 18:20\nOrta ölçülü kabak – 1 kq.\nDüyü – 1 st.\nQiymə — 300 q.\nDuruyağ – 0,5 st.\nDuruyağ və ya kərə yağı – 1 x.q.\nDuz, qara istiot, nanə\nYuduğunuz kabakları soyub, 2 hissəyə bölün və içini oyun.\nDüyünü bol su ilə yuyub, süzün.\nPomidoru sürtgəcdən keçirib, bir qabda qiymə, düyü, yağ, nanə, tomat, duruyağ, duz, istiotla qarışdırın.\nKabakları doldurub, tavaya yığın. 1 stəkan isti su ilə 1 yemək qaşığı tomatı qarışdırın, düzdüyünüz kabakların üzərinə gəzdirin.\nGözəyarı 1 ya da 2 stəkan isti su əlavə edin. Dolmanı vam odda düyü şişənə qədər bişirib. Sarımsaqlı qatıq ilə servis edə bilərsiniz.\n31 may 2015, 18:20\n24 avqust 2014, 11:04\nLavaşananı müxtəlif meyvə və giləmeyvədən hazırlamaq olar. Ən dadlı lavaşana alma, armud, heyva, alça və gavalıdan alınır.\nMeyvə və giləmeyvənin üzərinə bir az su tökülür və vam odda yumuşalana qədər bişirilir, sonra aşsüzəndən keçirilir. Alma lavaşanası qarınçada bişirilmiş almadan hazırlanır.\n1 kq əzməyə 200-dən 500 qrama qədər şəkər (meyvənin turşuluğundan asılı olaraq) qatılır.\nLavaşana emallı qazanda tez-tez qarışdırılmaqla bişirilir. Fikir vermək lazımdır ki, dibi yanmasın. Lavaşananın hazır olmasını qarışdırılan qaşığa yapışıb dartılması ilə təyin etmək olar. Lavaşanaya xüsusi ətir və tam vermək üçün hazır olmağa az qalmış ona xırda doğranmış qoz, yaxud naringi qabığı tozu qatmaq olar.\nHazır lavaşana üstünə perqament kağızı sərilmiş taxta, yaxud dayaz nimçəyə tökülür və bıçaqla hamarlanıb ya açıq havada, ya da qapısı açıq qarıncada 60 dərəcədə qurudulur. Sonra dürmələnib saxlanılır.\nLaylı lavaşana da hazırlamaq olar. Bunun üçün bir lay alma, bir lay gavalı və s. sərilməlidir. Şirə çıxandan sonra qalan pıçaldan da lavaşana hazırlamaq olar. Onlar qızdırılır, isti-isti aşsüzəndən keçirilir və hazır olana qədər bişirilir. Belə lavaşanaya şəkər qatılmır.\n19 avqust 2014, 19:13\n2 ədəd gül kələmi\n3-4 baş şüyüd qurusu\n1 x.q kərəviz qurusu\n1 ç.q reyhan qurusu\n4 sentyabr 2014, 12:57\nqabaqcadan isladılmış noxud küpədəki suyun içinə tökülərək bişirilir.\n30-40 qrama yaxın doğranmış sümülü və sümüksüz ət noxud qaynayan qaba atılır, içinə duz, soğan salınır. Kəfi alınır.\nÜmumiyyətlə xörəklər, xüsusən piti, nə qədər dəmlə bişərsə, bir o qədər dadlı olar. Bişənə yaxın içinə ədviyyat (sarıkök, istiot), olsa albuxara, olmasa təzə və yaxud qurudulmuş alça salınır.\nBundan sonra soyulub yuyulmuş kartof, əgər iridirsə iki bölünərək bişən ətin içinə atılır. Piti süfrəsində mütləq soğan olmalıdır.\nBəzi ailələr pitinin suyuna çörək doğrayıb ayrıca yeyirlər, sonra isə həmin qabda ətini əzib yeyirlər. Bəziləri isə ətlə suyunu biryerdə qarışıq yeyirlər. Zövqə görə bunların hər ikisi ləzzətlidir.\n6 okyabr 2014, 19:07\nİlıq süd, unun yarısını və mayanı qarışdıraraq isti yerdə saxlayırıq.\nSüd mayalandıqdan sonra kərə yağı ilə qarışdırılmış yumurta sarılarını əlavə edirik və hamısını qarışdırırıq.\nUn əlavə etdikdən sonra zövqünüzə görə duz və şəkər qataraq qarışdırın və isti yerdə saxlayın.


Türk Ordusu Orta Şərqin ən güclüsü seçildi – “Global Firepower” və “Forbes” « A24 Xeber\nTürk Ordusu Orta Şərqin ən güclüsü seçildi – “Global Firepower” və “Forbes”\n28 Fevral 2018 - 12:33\nDünyanın ən güclü ordularını toplayan “Global Firepower” Orta Şərqin ən güclü ordusu olaraq Türkiyəni yazıb. “Forbes” isə siyahını jurnalın ilk səhifəsində dərc edib.\n“A24.az” Türkiyə KİV-nə istinadən xəbər verir ki, müharibənin və xaosun hakim olduğu Orta Şərqdə qüvvətli olmaq, sağlam durmaq ən çətin məsələlərdən biridir. Hazırda bu coğrafiyada baş verənlər, hər ölkədə yaşanan qeyri-sabitlik və vətəndaş müharibələri regiondakı ölkələri hərbi sahədə güclənməyə vadar edir.\nDünyanın ən güclü ordularını təsbit edən “Global Firepower” Orta Şərqin ən güclü ordularını seçib. Siyahıda ilk yeri Türkiyə tutub. Düyanın ən nüfuzlu iqtisadiyyat jurnalı olan “Forbes” isə siyahını ilk səhifəsində dərc edib.\nTürkiyənin bu uğuru onun üçün gözlənilməz olmayıb. Ancaq bölgə üzrə dəyərləndirmə edəndə təbii ki, zəngin Səudiyyə Ərəbistanı və texnologiyada irəli gedən İsrail olanda, son 15 il ərzində edilən naliyyətlər ilə bu yerə gəlib çatan Türkiyə üçün Orta Şərqdə əldə edilən bu uğur olduqca əhəmiyyətlidir. Belə ki, Türkiyənin 80 milyard dollarlıq sağlam büdcəsi və 356 min nəfərlik ordusuyla siyahıda 0.2491 xalla birincilik qazanıb. Sonrakı yerlərdə Misir və İsrail yer alıb. Milyardlarla dollar sərmayə qoymasına baxmayaraq, Səudiyyə Ərəbistanı 5-ci yerdə qərarlaşıb. Müharibə şəraitində olan Suriya 7-ci, BƏƏ isə 10-cu olub.\nLakin Türkiyənin bu uğuru təkcə Orta Şərqlə bitmir, eyni zamanda dünya siyahısında da 8-ci yerdə qərarlaşır. İlk üç sırada ABŞ, Rusiya və Çinin olduğu siyahıda Türkiyə və Almaniya da daxil olub.\nPrezident İlham Əliyev Azərbaycan Milli İncəsənət Muzeyinin üçüncü korpusunun əsaslı bərpa və yenidənqurmadan sonra açılışında iştirak etdi\nSpiker: “Xalq Mübariz İbrahimovu təhqir edən şəxsin cavabını verdi”\nAzərbaycanlı qızların biabırçı görüntüləri – Bakıya gələn milyonçunun qucağından düşməyən kim… – VİDEO22. 445 kez izlendi


Ermeni vekil Serj Serkisyanin yeni hedefini aciqladi: Çox agir… - Musavat.az\nErmeni vekil Serj Serkisyanin yeni hedefini aciqladi: Çox agir…\nErməni vəkil Sərkisyanın yeni hədəfini açıqladı: Çox ağır...\nErmənistan ictimaiyyəti siyasi müxalifəti itirməyin qarşılığını çox ağır şəkildə ödəyəcək.\nMusavat.az axar.az-a istinadən xəbər verir ki, bunu “1in.am” saytına müsahibəsində erməni vəkil Vahe Qriqoryan söyləyib. Onun sözlərinə görə, Ermənistan hökuməti totalitarizmə doğru irəlləyir və bu yolda davamlı olaraq özlərinə mane olan hər şeyi ortadan qaldırırlar:\n“Burada onların ilk hədəfi vəkillər və jurnalistlərdir. Yalnız siyasi müxalifət bufer zona rolunu oynayır, oksigenin alınmasına zəmanət verir və az öncə qeyd etdiyim iki qrupun mövcudluğuna kömək edir. Siyasi müxalifət zərərsizləşdiriləndə növbə vəkil və jurnalistlərə çatır. Bu aksiomadır və totalitarizmin antropologiyasıdır”.


Türkmənistan hərbi paradda yeni silahlarını nümayiş etdirdi - FOTO - VİDEO - Azeri Defence\nTürkmənistan hərbi paradda yeni silahlarını nümayiş etdirdi – FOTO – VİDEO\n31 Oktyabr 2017 14:05\nOktybarın 27-də Aşqabad şəhərində Türkmənistanın müstəqilliyinin 26-ci ildönümünə həsr olunmuş hərbi parad keçirilib.\n“AzeriDefence” xəbər verir ki, bu haqda Türkmənistanın Dövlət informasiya agentliyi məlumat yayıb.\nHərbi parada dövlət və qoşun növlərinin bayraqlarının qaldırılması ilə start verilib. Paradda bütün növ qoşun növləri – hərbi təyyarəçilər, motoatıcı tabor, sərhədçilər, xüsusi təyinatlılar, mülki müdafiə qoşunları, Daxili İşlər Nazirliyinin (atlı bölmələri də daxil olmaqla) zabit heyəti, desantçılar, dəniz piyadaları, qadın taborundan ibarət hərbçilər iştirak ediblər.\nParadda Türkmənistan Silahlı Qüvvələrinin BƏƏ-nin “Nimr” şirkətindən satın aldığı 4×4 təkər formullu “Ajban 440” zirehli avtomobilləri, “Ajban LRSOV” xüsusi təyinatlı maşınlar, Belarusdan alınmış “Şerşen” tank əleyhinə raket kompleksləri, taktik pilotsuz uçuş aparatları (PUA), minaatan və pulemyotları təqdim olunub.\nBundan başqa paradda BTR-80A zirehli transportyorları, “Karakal” özüyeriyən tank əleyhinə raket kompleksləri, MAN hərbi maşınları, “Orbiter 3B” PUA, piyada döyüş maşınları, özüyeriyən artilleriya qurğuları, BM-21 “BelQrad” və “Smerç” reaktiv yaylım atəş sistemləri nümayiş etdirilib.\nTədbirdə həmçinin “Diamond-42” yüngül çoxməqsədli təyyarələri, Su-25 və MiQ-29 döyüş təyyarələri, “Eurocopter” çoxməqsədli helikopterləri səmada öz bacarıqlarını göstəriblər.\nBununla yanaşı paradda Ordunun silahlanmasına yeni qəbul edilmiş texnikalardan Amerikadan alınmış xüsusi təyinatlılar üçün “Polaris Defense” şirkətinin istehsalı olan MRZR yüngül nəqliyyat vasitələri, İsrael istehsalı “Orbiter-3” PUA, Slovakiya istehsalı RM – 70 “Vampir” yaylım atəşli reaktiv sistemləri və s. təqdim olunub.\nParaddan göründü ki, Türkmənistan Ordunun atıcı silahlarını da yeniləyir. Heyətin əlində İtalyanın “Beretta” şirkətinin istehsalı olan “Beretta ARX” avtomatı nümayiş etdirilib.


TAP-ın Albaniya hissəsinin tikintisinə ilin ikinci yarısında başlanılacaq | Report.az\nTAP-ın Albaniya hissəsinin tikintisinə ilin ikinci yarısında başlanılacaq\nTAP-ın Albaniya hissəsinin tikintisinə ilin ikinci yarısında başlanılacaq Albaniyada TAP üçün ilk boruların gətirilməsi münasibətilə tədbir keçirilib\n20 Aprel , 2016 12:27\nBakı. 20 aprel. REPORT.AZ/ Trans-Adriatik Boru Kəmərinin (TAP) Albaniya hissəsinin tikintisi üçün nəzərdə tutulan boruların və avadanlıqların ilk hissəsinin bu ölkəyə gətirilməsi münasibətilə Durres limanı yaxınlığında mərasim keçirilib.\n"Report" TAP konsorsiumuna istinadən xəbər verir ki, mərasimdə Albaniyanın baş naziri Edi Rama, energetika və sənaye naziri Damian Qjiknuri, yerli hakimiyyət nümayəndələri, TAP-ın inşasını həyata keçirəcək şirkətlər, Albaniya şirkətləri və digər səhmdarlar iştirak ediblər.\nBaş nazir və energetika və sənaye naziri TAP-ın regionun ən vacib enerji layihələrindən biri kimi ümumən Albaniya və bu ölkənin Avropa enerji bazarında oyunçu kimi yer tutmasında əhəmiyyətini xüsusi vurğulayıblar.\nOnlar qeyd ediblər ki, TAP iqtisadi inkişafın təşviqinə, Albaniyada yeni imkanların yaradılmasına və ölkənin enerji infrastrukturunun inkişafına müsbət təsir edəcək.\nTAP-ın Albaniya üzrə ölkə meneceri Şolqin Bozqo bildirib ki, ötən ilin iyul ayında giriş yolları və körpülərin tikintisi başlayandan sonra indi boruların, avadanlıqların gətirilməsi Albaniyada TAP-ın yeni və dinamik fazasının başlanğıcıdır. O qeyd edib ki, boru kəmərinin Albaniya hissəsinin tikintisinə bu ilin ikinci yarısının əvvəlində başlanılacaq: "TAP çox vacib layihədir və onun uğurla tamamlanması etibarlı tərəfdaşların effektli əməkdaşlığının nəticəsi olacaq. Bu layihə tikinti mərhələsində və uzun müddət Albaniyaya əhəmiyyətli dərəcədə müsbət təsir edəcək".\nMərasimdən sonra qurumlararası tədbir keçirilib. Bu sessiya TAP-ı inşa edəcək şirkətlər və yerli şirkətlər arasında ümumi sinerjinin yaradılması məqsədilə baş tutub.\nQeyd edək ki, TAP-ın Albaniya hissəsinin tikintisi üçün 18 və 12 metr ölçüdə 13 min borudan istifadə olunacaq. Ümumilikdə bu ölkədə istifadə olunacaq boruların 90%-nin ölçüsü 18 metr, 10%-nin ölçüsü isə 12 metr nəzərdə tutulub. Hər borunun daxili diametri 1,22 metrdir.\nİlk borular aprelin 5-də Durres limanına çatdırılıb. Almaniyadan gətirilən ilk yük gəmisində 1 390 boru gətirilib. Almaniyanın Brake limanından Albaniyanın Durres limanına borular 11 günə gətirilib.\nİngilis versiyası FotoTAP in Albania starts mid year 2016


YPG/PKK sıralarını tərk edənlərin sayı günü-gündən artır Ayna.az\nYPG/PKK sıralarını tərk edənlərin sayı günü-gündən artır\n“Sülh çeşməsi” əməliyyatından sonra YPG/PKK terror təşkilatını tərk edənlərin sayı günü-gündən artır.\nDünən Suriyanın Ayn əl-Ərəb bölgəsindən Şanlıurfaya gələn iki PKK/YPG terrorçusu silah və ratsiyaları ilə Türkiyə təhlükəsizlik qüvvələrinə təslim olub.\nAYNA xəbər verir ki, bu barədə Türkiyə Daxili İşlər Nazirliyinin yaydığı yazılı bəyanatda məlumat verilib.\nQeyd olunub ki, ölkə daxilində və xaricində terrora qarşı həyata əhərbi əməliyyatlar nəticəsində separatçı PKK/PYD terror təşkilatında parçalanma sürətlənir, təşkilatdan qaçanların və təslim olanların sayı artır.\n“2019-cu ilin noyabr ayının 25-də Suriyanın Ayn əl-Ərəb bölgəsindən iki terrorçu Daxili İşlər Nazirliyi orqanlarından Daxili Qoşunların xüsusi təyinatlı dəstəsinin səyləri nəticəsində M-16 silahları və ratsiyaları ilə Suriyadan qaçaraq Şanlıurfadakı sərhəd məntəqəsində təhlükəsizlik qüvvələrinə təslim olub”, - deyə bildirilib.\nVurğulanıb ki, YPG/PKK öz sıralarında Türkiyə Silahlı Qüvvələrinə qarşı döyüşməkdən imtina edən onlarla insanı qətlə yetirib.\nMüəllif: Ayna.az 26 Noyabr 2019 12:00\n26 Noyabr 12:00 Dünya


Mehdi Hüseynin “Nizami” pyesi: “Nizami, doğrudan da, böyük şairdir” - Modern.Az Azərbaycan və dünya xəbərləri\n26 Aprel 2021, 09:22 | MƏDƏNİYYƏT\nMehdi Hüseynin “Nizami” pyesi: “Nizami, doğrudan da, böyük şairdir”\nAfaq kədərlidir. O, qardaşı memar Əbdəkin yaşayıb yaşamadığını bilmir. Fikirləşir ki, əgər o, sağ olsaydı, onu çoxdan axtarıb tapardı. O, Nizaminin qardaşına deyir ki, xəzərlər onu əsir alandan sonra həmdəmi göz yaşları olubdur. Bir yandan da qardaşı Əbdəkin intizarı onu taqətdən salıbdır. Qivami Afaqa təskinlik verir, bu dərd təkcə onun deyil, bütün el-obanın dərdi olduğunu bildirir. Bir vaxt onun özünün də kədərli olduğunu, ancaq bu kədərdən onu qardaşı Nizaminin xilas etdiyini söyləyir. Qivami deyir ki, Nizaminin üzü həmişə gülür, o, ölməz dastanlar yaradır. Nizami böyük məhəbbət macərasından bəhs edən “Xosrov və Şirin” dastanını yazır. Bu zaman Afaq Qivamiyə deyir: “Nizaminin gözlərindən oxunan məhəbbəti bütün insanlar arasında bölüşdürsələr də, hamıya pay düşər. Nizami, doğrudan da, böyük şairdir”. Afaqın “Nizami, doğrudan da, böyük şairdir” deməsi təsadüfi deyildir:\na) Nizami saraylara getmədi. O, əslşairdir. Əsl şair üçün “ağac kölgəsi min qızıl saraydan qiymətlidir”. Nizami ən pis həyatı yaxşı ölümdən yüksək tutur;\nb) Nizaminin böyüklüyü onun qəlbində olan sevgidir. Dünyaya, insanlara, el-obaya, Afaqa olan sevgi. Ona görə də Nizami deyir: “Dünyanın nəhəng şairləri Homer, Firdovsi sevərək, duyaraq yaratmışlar, Afaq. Mən də bu yolla gedirəm. Sevgidən məhrum olan insanın yüz canı da olsa, yenə ölübdür!”\nc) Nizami insanın kədərinə qalib gəlmək missiyasını yerinə yetirir. Onun şeir sarayında ümidsizliyə yer yoxdur. Sevgi ilə yanaşı, inam onun ilham mənbəyidir. Ona görə də Afaq Nizamiyə deyir: “Sən yer üzündə insanların kədərini azaltmaq üçün yaranmısan. Bütün gülüstanlar axırda xəzana dönsə də, sənin yaratdığın gülüstan həmişə gülzar olacaqdır” ;\nç) İnsanların taleyindən məlumatlı olan Nizami, doğrudan da, böyük şairdir. Biganə deyil, laqeyd deyil, şeir və söz cəngavəridir. Nizami Afaqın qardaşını Bərdədə şəhərin ən yaxı saraylarını yaradan memar kimi tanıyır. Ona dəyər və qiymət verir. Çünki o böyük şairdir. Kimə nə üçün qiymət verdiyini yaxşı bilir. Onun böyüklüyü dost qazanmağa imkan yaradır, inamlı və etibarlı tərəf müqabilinə çevirir. Bu mənada Nizami Afaqa deyir: “Sonra Şirvan hökmdarı onu (yəni Afaqın qardaşı Əbdəki-B.X.) edam etdirmək istərkən, o, dar ağacından qaçıb bizə pənah gətiridi. “Mehriban dostum, bəlkə görüşmədik” dedi. Sonra “əsir düşmüş bacımı düşmənlərdən xilas etməyincə, rahat olmaram. Mən onu arayıb tapacağam!” – deyə vidalaşıb getdi. Bu hadisə çoxdan olmuşdur. O gündən bəri mən Əbdəkdən xəbərsizəm”. Bununla belə, Nizami böyük şairdir. O, problemlərin, qayğıların, çoxlu sayda narahatlıqların içərisində “Xosrov və Şirin” dastanından ayrılmır, onun yeni-yeni səhifələrini yazır.\nBütün hədəflərimiz reallıqda öz əksini tapır 19 Oktyabr 2021, 15:16 “Ata Abdullayev məndən “iPhone 11” istədi” - MƏHKƏMƏ 19 Oktyabr 2021, 14:54 11 il müəllim işləyən qadının “patı” istifadə etdiyi üzə çıxdı - VİDEO 19 Oktyabr 2021, 14:42 Narkotikə görə daha 12 nəfər saxlanıldı 19 Oktyabr 2021, 14:36 Ruslan Əliyev medianın suallarını cavablandıracaq 19 Oktyabr 2021, 14:30 Küçədə tapılan uşaq valideynləri tərəfindən döyülüb? - RƏSMİ 19 Oktyabr 2021, 14:20 Gədəbəy və Şamaxıya dolu yağıb - FAKTİKİ HAVA 19 Oktyabr 2021, 14:10 Botanika İnstitutuna direktor əvəzi təyin edildi 19 Oktyabr 2021, 14:00 Azərbaycan Ermənistana şərtini açıqladı 19 Oktyabr 2021, 13:39 “Əl Şərq” qəzeti Azərbaycan-Qətər əlaqələrindən yazıb 19 Oktyabr 2021, 13:35 Azərbaycan Slovakiyadan minatəmizləmə maşınları gətirəcək 19 Oktyabr 2021, 13:30 Sabahdan Bakıda bal yarmarkası başlayır 19 Oktyabr 2021, 13:18 Həkimin intihara cəhdilə bağlı RƏSMİ açıqlama 19 Oktyabr 2021, 13:12 Bütün təhdidlər puç olacaq 19 Oktyabr 2021, 13:09 İİV xəstələrinin 70 faizi KİŞİLƏRDİR 19 Oktyabr 2021, 13:00 “Subay qızlar Türkiyəyə getməsin” deyən rusiyalı deputata Ankaradan REAKSİYA 19 Oktyabr 2021, 12:50 İcra olunan layihələr Azərbaycanın potensialının göstəricisidir 19 Oktyabr 2021, 12:47 Orta məktəbdə tikinti işləri yekunlaşır 19 Oktyabr 2021, 12:38 Bakıya yağış, rayonlara qar yağacaq 19 Oktyabr 2021, 12:33 DİN qadın işçi axtarır - 500-800 manat maaş veriləcək 19 Oktyabr 2021, 12:29 Bu il doğulan üçəmlər, dördəmlər 19 Oktyabr 2021, 12:16 Avropa İttifaqının xüsusi nümayəndəsi İlham Əliyevlə görüşüb 19 Oktyabr 2021, 12:07 Prezident Slovakiyanın xarici işlər və Avropa nazirini qəbul edib - FOTO 19 Oktyabr 2021, 11:58 Sintetik torlarla balıq ovlayanlar hüquqi şəxslərdir - Nazirlik 19 Oktyabr 2021, 11:48 Taksi sürücüsündən qadına qarşı quldurluq - FOTO 19 Oktyabr 2021, 11:38 Füzuli şəhəri azaddır 19 Oktyabr 2021, 11:34 Pandemiya hər yaş qrupuna təsir edir 19 Oktyabr 2021, 11:20 Özəl xəstəxanalarda məhdudiyyətlər aradan qaldırılır 19 Oktyabr 2021, 11:14 BMU-ya müsabiqədənkənar qəbul olan tələbələr 19 Oktyabr 2021, 10:55 Toylara görə daha 16 nəfər CƏRİMƏLƏNDİ 19 Oktyabr 2021, 10:49 Komitə sədrinin müavini icra hakimiyyətlərindən narazıdır 19 Oktyabr 2021, 10:41 Koronavirus xəstəsi çayxanada aşkarlandı 19 Oktyabr 2021, 10:36 Suqovuşana keçmək istədi - 10 sutkalıq həbs olundu 19 Oktyabr 2021, 10:30 Agentlikdən yeni LAYİHƏ 19 Oktyabr 2021, 10:20 Slovakiyalı nazir Azərbaycana gəlib 19 Oktyabr 2021, 10:09\nQrip və koronavirusa eyni anda yoluxma RİSKİ 19 Oktyabr 2021, 15:38 II Qarabağ Müharibəsinə görə ölən erməni məşhurlar - SİYAHI 19 Oktyabr 2021, 15:29 İlham Əliyevdən Məhərrəm Əliyevlə bağlı SƏRƏNCAM 19 Oktyabr 2021, 15:21 Bütün hədəflərimiz reallıqda öz əksini tapır 19 Oktyabr 2021, 15:16 Azad edilmiş rayonların baş planı Prezidentə təqdim ediləcək - RƏSMİ 19 Oktyabr 2021, 15:12 Prezident sabiq deputatla bağlı sərəncam VERDİ 19 Oktyabr 2021, 15:06 Nazir Kukla Teatrının direktorunu İŞDƏN ÇIXARDI 19 Oktyabr 2021, 15:00 “Ata Abdullayev məndən “iPhone 11” istədi” - MƏHKƏMƏ 19 Oktyabr 2021, 14:54 Sahibə Qafarova beynəlxlq konfransda iştirak edəcək 19 Oktyabr 2021, 14:48 11 il müəllim işləyən qadının “patı” istifadə etdiyi üzə çıxdı - VİDEO 19 Oktyabr 2021, 14:42 Narkotikə görə daha 12 nəfər saxlanıldı 19 Oktyabr 2021, 14:36 Ruslan Əliyev medianın suallarını cavablandıracaq 19 Oktyabr 2021, 14:30 Vəzifəli şəxslərdən pul tələb edən jurnalistlərin işi məhkəmədə 19 Oktyabr 2021, 14:25 Küçədə tapılan uşaq valideynləri tərəfindən döyülüb? - RƏSMİ 19 Oktyabr 2021, 14:20 ABŞ-dakı körpüdə Azərbaycan bayrağı - FOTO 19 Oktyabr 2021, 14:14 Gədəbəy və Şamaxıya dolu yağıb - FAKTİKİ HAVA 19 Oktyabr 2021, 14:10 Meyxanaçı siyasi qafiyələrə görə həbs edilib? - DİN-dən iddialara REAKSİYA 19 Oktyabr 2021, 14:05 Zooparka gedənlərin sayı 5 min nəfər olub, məktəblər niyə bağlansın?! 19 Oktyabr 2021, 14:04 Botanika İnstitutuna direktor əvəzi təyin edildi 19 Oktyabr 2021, 14:00 Ceyhun Bayramovdan Ermənistana xəbərdarlıq - “Adekvat cavab veriləcək” 19 Oktyabr 2021, 13:54 Məktəblər yenidən bağlanır? - Nazirlikdən rəsmi cavab 19 Oktyabr 2021, 13:50 Azərbaycanda yeni televiziya kanalı yaradılacaq 19 Oktyabr 2021, 13:45 Azərbaycan Ermənistana şərtini açıqladı 19 Oktyabr 2021, 13:39 “Əl Şərq” qəzeti Azərbaycan-Qətər əlaqələrindən yazıb 19 Oktyabr 2021, 13:35 Azərbaycan Slovakiyadan minatəmizləmə maşınları gətirəcək 19 Oktyabr 2021, 13:30 Türkiyə lirəsi ucuzlaşmaqda davam edir 19 Oktyabr 2021, 13:28 Bakı ilə İrəvan arasında danışıqlar bu sənədlər əsasında APARILACAQ 19 Oktyabr 2021, 13:23 Sabahdan Bakıda bal yarmarkası başlayır 19 Oktyabr 2021, 13:18 Həkimin intihara cəhdilə bağlı RƏSMİ açıqlama 19 Oktyabr 2021, 13:12 Bütün təhdidlər puç olacaq 19 Oktyabr 2021, 13:09 Ərdoğan oktyabrın 26-da Bakıya GƏLİR 19 Oktyabr 2021, 13:06 İİV xəstələrinin 70 faizi KİŞİLƏRDİR 19 Oktyabr 2021, 13:00 Gömrük Komitəsi: Problem İran tərəfindən qaynaqlanır 19 Oktyabr 2021, 12:55 “Subay qızlar Türkiyəyə getməsin” deyən rusiyalı deputata Ankaradan REAKSİYA 19 Oktyabr 2021, 12:50 İcra olunan layihələr Azərbaycanın potensialının göstəricisidir 19 Oktyabr 2021, 12:47


Gələn il Günəş və Ay tutulması neçə dəfə olacaq? - Rəsədxana açıqladı\n96145 | 2020-11-17 23:10:12\nAdalet.az-ın məlumatına görə, bu barədə Nəsirəddin Tusi adına Şamaxı Astrofizika Rəsədxanasının elmi işlər üzrə direktor müavini, fizika üzrə fəlsəfə doktoru Xıdır Mikayılov məlumat verib. O bildirib ki, 2021-ci ilin birinci Günəş tutulması iyunun 10-da saat 12:12:15-də başlayacaq və 17:11:16-da sona çatacaq. Bu, həlqəvarı Günəş tutulmasıdır. Onun maksimumu 14:43:06-da olacaq. Günəş tutulmasının həlqəvarı fazası Rusiyanın, Qrenlandiyanın və Şimali Kanadanın bəzi yerlərində, qismən tutulma hadisəsi isə Avropanın çox hissəsi, Asiyanın böyük bir hissəsi, Şimali/Qərbi Afrika, Şimali Amerikanın çox hissəsi, Atlantik okean və Arktikada müşahidə olunacaq.


Bakı Dövlət Universitetinin yaranmasından 94 il keçir – Xalq.Az\nBakı Dövlət Universitetinin yaranmasından 94 il keçir\nBu gün Bakı Dövlət Universitetinin yaranmasından 94 il ötür. Azərbaycan Demokratik Cümhuriyyətinin Parlamentinin 1 sentyabr 1919-cu il tarixli iclasında Bakıda universitetin təsis edilməsi qərarı qəbul edildi və onun nizamnaməsi təsdiq olunub-Avropa və Asiyanın qovşağında yeni bir ali təhsil ocağı yaradılıb. Universitet ilk tədris ilini 2 fakültə ilə-tarix-filologiya, tibb fakültələri və 1094 tələbə ilə başlayıb. Universitetin ilk rektoru Qazan Universitetinin professoru, məşhur cərrah V.İ.Razumovski olub.\nUniversitetin 1920-30-cu illərdə aparıcı müəllimləri dahi Azərbaycan yazıçısı Əbdürrəhim bəy Haqverdiyev, tanınmış şərqşünaslar-professor P.K.Jüze, professor A.O.Makovelski, professor A.O.Mişel və digər tanınmış alimlər olublar. Həmin dövrlərdə universitet rəhbərliyinin dəvəti ilə Bakıya öz ixtisasları üzrə mühazirələr oxumaq üçün N.Y.Marr, V.V.Bartold, Şərq Elmlər Akademiyasının akademiki Fuad bəy Köprülüzadə universiteti ziyarət ediblər. Məşhur həmyerlimiz, Nobel mükafatı laureatı L.D.Landau 1922-24-cü illərdə universitetimizdə təhsil alıb.\n1930-cu ildə Xalq Komissarlar Sovetinin qərarı ilə yenidən qurulma (reorqanizasiya) adı ilə universitet ləğv edilib və onun bazasında Ali Pedaqoji İnstitut yaradılıb. Ancaq 1934-cü ildə Dövlət Universiteti yenidən işə başlayıb və o, respublikada elmi-pedaqoji fikrin mərkəzinə çevrilib. Ikinci Dünya müharibəsi illərində professor-müəllimlərin müharibəyə getmələri ilə bağlı kəskin çatışmazlıqlara baxmayaraq, universitet ölkədə öz öncül mövqeyini qoruyub saxlaya bilib. Universitet alimlərinin 1945-ci ildə Azərbaycan Elmlər Akademiyasının təşkil edilməsində xüsusi xidmətləri olub. Respublikada fəaliyyət göstərən ali təhsil ocaqlarının əksəriyyəti, o cümlədən Azərbaycan Tibb Universiteti, Azərbaycan İqtisad Universiteti, Azərbaycan Dövlət Pedaqoji Universiteti və digərləri BDU-nun bazasında yaradılıb.\n1969-cu ildən sonra yeni müasir ixtisaslar üzrə fakültələr, kafedralar, 30-a qədər elmi-tədqiqat laboratoriyaları fəaliyyətə başlayıb. Beləliklə, universitetin gələcək inkişafı üçün möhkəm zəmin yaradılıb. Bu gün BDU-da 3500 nəfər professor-müəllim heyəti çalışır, 16 fakültə, 2 elmi institut və çoxsaylı laboratoriyalar fəaliyyət göstərir.\nЧитать полностью: http://news.day.az/society/427122.html\nÖncəki xəbər Mətanət A şirkətində qalmaqal\nSonraki xəbər Xarici pasportların verilməsi qaydaları dəyişir


“Saat Meydanı” turistik və istirahət mərkəzində uşaqlar üçün tədbir təşkil edilib » Naxcivanxeberleri.com\n“Saat Meydanı” turistik və istirahət mərkəzində uşaqlar üçün tədbir təşkil edilib\nNaxçıvan Muxtar Respublikasının Ailə, Qadın və Uşaq Problemləri üzrə Dövlət Komitəsi tərəfindən uşaqlar üçün yay tətilinin maraqlı keçirilməsi, asudə vaxtlarının səmərəli təşkili məqsədi ilə muxtar respublikamızın gəzməli - görməli yerlərinə, tarixi abidələrinə, muzeylərə ekskursiyalar təşkil edilir.\nNaxçıvan Muxtar Respublikasının Ailə, Qadın və Uşaq Problemləri üzrə Dövlət Komitəsinin mətbuat xidmətindən NAXCİVANXEBERLERİ.COM-a verilən məlumata görə, bu qəbildən olan növbəti tədbir “Saat Meydanı” turistik və istirahət mərkəzində təşkil edilib. Tədbirdə aztəminatlı, hər iki valideynini itirmiş və valideyn himayəsindən məhrum olmuş həmçinin şəhid övladlarından ibarət 38 uşaq iştirak edib.\nUşaqlar əvvəl onlar üçün müəyyən olunmuş xətt üzrə şəhər gəzintisinə çıxarılıblar. Daha sonra “Saat Meydanı” turistik və istirahət mərkəzində uşaqlara “patrul bebek”animasiya cizgi filmi nümayiş etdirilib.Tədbirin sonunda uşaqlar üçün əyləncəli oyunlar təşkil edilib.\n“Saat Meydanı” turistik istirahət mərkəzində gənclər arasında fərdi “Xəmsə” İntellektual oyunu keçirilib-FOTO\nAğbulaq İstirahət Mərkəzində “Yay məktəbi” başa çatıb\nMuxtar respublikada uşaqların asudə vaxtlarının təşkili diqqət mərkəzində saxlanılır


Əbülfəs Qarayev Rusiyanın məşhur aparıcısı Aleksey Pimanovu qəbul edib\n3 Oktyabr 2015 22:19\nMədəniyyət və turizm naziri Əbülfəs Qarayev Bakıda keçirilən Rusiya filmləri həftəsi çərçivəsində Rusiyada yayımlanan “İnsan və Qanun” verilişinin aparıcısı, rejissor, prodüser Aleksey Pimanovu qəbul edib.\nNazirliyin informasiya və ictimaiyyətlə əlaqələr şöbəsindən APA-ya verilən məlumata görə, görüşdə nazir Azərbaycan kinosunun son illərdə böyük inkişafa nail olduğunu bildirib, bu müddət ərzində kino sahəsinin əvvəlki illərə nisbətən daha geniş auditoriya qazandığını diqqətə çatdırıb.\nQeyd olunub ki, Azərbaycanda film, serial, sənədli filmlər çəkilməkdədir. Azərbaycanda keçirilən Rusiya filmləri həftəsinin əsas məqsədinin iki ölkə arasında kino sahəsində əlaqələrin inkişaf etdiyi vurğulanıb.\nRusiyalı qonaq Aleksey Pimanov Azərbaycanda olduğundan məmnunluğunu bildirib. A. Pimanov bu cür mədəni tədbirlərin keçirilməsinin iki ölkə arasında mədəni əməkdaşlığa müsbət təsir göstərdiyini vurğulayıb.


Kişilər də sonsuzluq » Qadınla.Com - Qadınlar Birİncidir!\nTarix: 25-04-2016, 03:00\nKişi infertilitəsində (sonsuzluq) əsas hallar:\nSpermlərın hərəkət qabiliyyəti\nSperm hüceyrələrinin sayca kafiliyi\nKanallardan keçidin mümkünlüyü vəziyyəti\nGeriyə boşalma adı ilə bilinən retrograd ejekülasya hadisələri\nKişi sonsuzluğunun yaranmasına təsir edə biləcək səbəblər:\nAlkoqollu içkilərdən istifadə\nMüxtəlif dərmanlarla kemoterapiya\nYaşanmış infeksiyalı xəstəliklər\nSərtləşmə probleminin yaşanması\nTıxanıqlığa səbəb ola biləcək səbəblər\nKişilərə bağlı infertilite (sonsuzluq) səbəbləri araşdırılarkən sadə spermiogram testi ilə araşdırmalara başlanılır. Keçirilmiş bəzi əməliyyatlar və dərman müalicələri spermlərin inkişafına mənfi təsir göstərə bilər. Bunun üçün kişinin xəstəlik tarixçəsi ətraflı nəzərdən keçirilir. Ailəsində sperm yaranmasında problem olanlar, ereksiya problemi olanlar, spermanın keyfiyyətsizliyi, az olması kimi hallar araşdırılır. Müalicə başlanılır. Bəzi dərmanların qəbulu spermlərin keyfiyyətinin artmasına və sayca çoxalmasına şərait yaradır. Bütün bunlar həkimin müşahidəsi altında həyata keçirilir.\nƏgər azospermi halları mövcuddursa TESE kimi cihazlarla spermlərə yaxınlaşıb tüp körpə müalicəsinə keçmək olar. Bu tip sperm pozğunluğu və yoxluğunda çətin şəraitdə əldə edilən spermlər dondurulur və qanun çərçivəsində yeni embrionlar üçün istifadə edilə bilər.\nHəyat tərzi və yaşayış şəraiti kişi nəsilartırma sisteminə təsir edəcək ən əsas amillərdir. Gecə həyatının sıxlığı, pis vərdişlər, bilməyərəkdən istifadə edilən bir sıra dərmanlar və nizamsız qidalanma bu yöndə müxtəlif problemlərin yaranmasına gətirib çıxarır. Kişiyə bağlı sonsuzluğa səbəb həm də stresli həyat mühüm rol oynayır. Yorucu işlərdə çalışan fərdlər həyat şərtlərinə biganə qalsalar sperm istehsalında çətinliklər meydana gələcək. Yüksək iş tempi, stress, alkoqol və siqaretdən istifadə, yuxu pozğunluğu kimi məsələlərdən uzaq durmaq və daha rahat həyat şəraitinə keşmək lazımdır.\nKişiyə bağlı infertilite (sonsuzluq) səbəblərindən biri də tıxayıcı səbəblərin varlığıdır. Müxtəlif infeksiya xəstəlikləri, deferns tıxanıqlığı kimi vəziyyətlərdə müşahidə olunur. Spermləri analız edərkən uroloq həkim spermlərin az və keyfiyyətsiz olduğunu müəyyən edərsə o bütün problemləri araşdıracaq və xəstəyə lazımi nəticələri əldə etmək üçün yardım edəcəkdir. loading... 20\nKişilərdə sonsuzluğa səbəb olan faktor\nSonsuzluq çox pisşeydir. Allah uzaq etsin.Amin İnşAllah\n25 aprel 2016 14:40\nAllah her kese ovlad nesib etsun Amin insallah\n25 aprel 2016 13:26\nKisilerde sonsuzlugun esas sebebi sperma faizinin ve keyfiyyetinin asagi olmasi ile elaqedardir\n25 aprel 2016 08:43


AB: "Nord Stream 2" qaydaları razılaşdırıldı | Analiz\nAB: "Nord Stream 2" qaydaları razılaşdırıldı\nBeynəlxalq enerji bazarlarında treyderlər tərəfindən böyük maraqla izlənilən xəbərlər arasında "Nord Stream 2" qaydalarının razılaşdırılması da var idi.\n"Nord Stream 2" boru kəməri layihəsi üçün yeni qaydaları ətrafında Avropa Birliyinin iştirakçıları arasında mübahisələr kompromis ilə nəticələnib. Bu haqda Avropa Birliyi komissiyası məlumat verib və AB ölkələrinin razılaşmasını alqışlayıb.\nRusiyadan Almaniyaya kimi uzanan qaz boru kəmərinin operatorları əlavə tələblərə də hazır olmalıdır. Lakin bununla Rusiyanın dövlət şirkəti "Qazprom"-un planı dayandırılmayacaqdır.\nAB komissiyası 2017-ci ildə yuxarıdakı layihə fonunda AB-nin qaz normalarında dəyişiklər təklif etmişdi. Təklifə əsasən, üçüncü dövlətdən gələn boru kəmərləri AB-nin daxili tələblərinə uyğun olmaldır. Bu, eyni zamanda, mülkiyyətin və operatorluğun bir əldə olmamasını və rəqabətə imkan verilməsini də nəzərdə tutur.\nAlmaniya yeni təkliflərin qarşısını almaq istəyirdi, çünki bununla "Nord Stream 2" səmərəliliyi azalırdı. Lakin sonda Almaniya höküməti Fransa ilə bəzi xüsusi maddələr əlavə olunmaqla, əsas maddələr üzərində razılaşıblar.\nQeyd etmək lazımdır ki, bəzi Avropa ölkələri və ABŞ layinənin əleyhdarları olublar.ABŞ xarici işlər naziri Pompeo çərşənbə axşamı yenidən öz iradlarını bildirmışdi.\nBoru kəmərinin 2019-ci ilin sonlarında işə düşməsi və Almaniyaya illik olaraq 55 milyard kubikmetr təbii qazın idxalı planlaşdırılır.


Ali məktəblər mərkəzdən köçürülür | Azadliq\nHome Aktual Ali məktəblər mərkəzdən köçürülür\non: Sentyabr 29, 2012 In: Aktual\nDövlət başçısı universitetlərin Xocahəsənə köçəcəyi anonsunu verdi\nHələ bir müddət əvvəl Bakıda yerləşən ali məktəblərin mərkəzdən paytaxtın ucqar yerlərinə köçürüləcəyinə dair məlumatlar yer alırdı. Məqsəd isə həmin ali məktəblərin yerləşdiyi binaların ələ keçirilməsidir.\nSentyabrın 26-da isə M.V.Lomonosov adına Moskva Dövlət Universitetinin Bakı filialının yeni tədris kompleksinin açılış mərasimində çıxış edən ölkə başçısı Ilham Əliyev kompleksin yerləşdiyi ərazidə tələbə şəhərciyinin yaradılması planlarının olduğunu açıqlayıb.\nI.Əliyevin sözlərinə görə, həm hazırda fəaliyyət göstərən bəzi ali məktəblər, həm də yaradılacaq yeni ali təhsil müəssisələri həmin əraziyə köçürüləcək.\nDövlət başçısının səsləndirdikləri bir müddət əvvəl yayılan xəbərləri dolayısı ilə təsdiqləyir. Paytaxtda yerləşən ali məktəblərin əksəriyyəti arxitektur banalarda yerləşir. Ali məktəblərin həmin binadan köçürülməsinə nail olmaq istəyənlərin məqsədi də məhz bu tikililəri əldə etməkdir.\nQeyd edək ki, M.V.Lomonosov adına Moskva Dövlət Universitetinin Bakı filialının yeni tədris kompleksi Xocasən qəsəbəsində yerləşir.\nBəlkə o qadın, Gülər Əhmədovanın əkiz bacısı imiş, niyə tələsdiniz?


Xəbər verildiyi kimi Ədliyyə Nazirliyinin Penitensiar xidmətinin Müalicə müəssisəsində xəstəliyi ilə əlaqədar müalicə almış təqsirləndirilən şəxs - Aydın Qurbanov intensiv müalicə aparılmasına baxmayaraq iyulun 9-da saat 21:50-də vəfat etmişdir. Bu barədə Nizami rayon prokurorluğuna daxil olmuş məlumat əsasında prokurorluğun müstəntiqi mərhumun müalicə aldığı palata və meyitə məhkəmə-tibb ekspertləri, müalicə müəssisəsinin nümayəndələri və hal şahidlərinin iştirakı ilə baxış keçirilmişdir.\nA.Qurbanovun meyiti ölümün səbəblərinin müəyyən edilməsi məqsədi ilə iyulun 10-da saat 00:20-də Məhkəmə - tibbi ekspertiza və patoloji anatomiya birliyinin Nizami rayon şöbəsinə yerləşdirilmişdir. Həmin gün saat 10 radələrində məhkəmə-tibb ekspertləri tərəfindən mərhumun bacısı oğlu 1988-ci il təvəllüdlü Suliddin Bayramovun iştirakı ilə meyitin xarici müayinəsi keçirilmişdir.\nTibbi müayinə zamanı meyitin bədəni üzərində hər hansı xəsarət və ya xəsarət izləri aşkar edilməmişdir. Bundan sonra həmin gün saat 13:30-da meyit mərhumun həyat yoldaşı və qohumlarına təqdim olunmuşdur.


Milli antidopinq agentliyi və "Azərbaycan idman könüllüləri" rəsmi əməkdaşlığa başlayıb\n15 fevral 2021 / 16:39 Baxış sayı: 307\nMilli antidopinq agentliyi və “Azərbaycan idman könüllüləri” ictimai birliyi rəsmi əməkdaşlığa başlayıblar. Allsport.az saytı xəbər verir ki, müqaviləni AMADA-nın direktoru Şəfəq Hüseynli və AİK-in idarə heyətinin sədri Miraqil Seyidzadənin imzalayıblar. Sənəd ölkəmizdə keçirilən beynəlxalq və yerli səviyyəli idman tədbirlərində könüllülərin dopinq nəzarəti prosesinə cəlb edilməsi və Azərbaycan gəncləri arasında könüllülük hərəkatının inkişafınının dəstəklənməsi üçün əməkdaşlığı ehtiva edir.\nAİK İB-nin idarə heyətinin sədri Miraqil Seyidzadə isə bildirib ki, dopinq nəzarəti idmanın ən vacib sahələrindən biridir və AİK İB bu sahədə görülən işlərə töhfə vermək üçün AMADA ilə sıx əməkdaşlıq edəcək. Miraqli Seyidzadə əlavə edib ki, könüllülərin bu sahədəki təbirlərə cəlb edilməsi, biliklər qazanması və təcrübə toplaması onların gələcək karyerası baxımından da əhəmiyyətlidir.


Sonadək xoşgümanlıq etməliyik - Gözəl əxlaq dinin yarısıdır - Əxlaq - İslamda nələr var? - gunahkar-bende\nSonadək xoşgümanlıq etməliyik\n2013-08-31, 7:20 AM\nBәdgümanlıq cәmiyyәtdә bir-birinә inam hissini mәhv edib qәlblәri kәdәrlәndirdiyindәn, müqәddәs şәriәtdә onun әksinә olaraq "xoşgüman" adlı әks-tәsirә malik bir xüsusiyyәt vardır. Hәyatın bütün mәrhәlәlәrindә ondan istifadә olunmalıdır, yәni möminlәrin әmәllәrini hәmişә xeyrә yozub, son hәddә qәdәr yaxşılığa doğru fikirlәşmәk lazımdır. Hәzrәt Әli (ә) buyurur: "Qardaşının әmәllәrini bütün bәhanә yolları üzünә bağlanana kimi yaxşılığa yoz. Yaxşılığa doğru yozmağa imkan olan surәtdә onların dediyi hәr bir sözә qarşı bәdgüman olma".\nӘllamә Mәclisi bu cümlәni belә şәrh edir: "Hәdisi buyurmaqda Hәzrәt Әmirәlmöminin Әlinin (ә) mәqsәdi bu olmuşdur ki, din qardaşın söhbәt edәrkәn onun danışığı yaxşılığa doğru zәif, pisliyә doğru güclü ehtimal olsa belә, bacardıqca yaxşılığa doğru yozmaq lazımdır. Әlindә kәsәrli dәlil olmayana qәdәr onun barәsindә axtarış aparmağa haqqın yoxdur. Ola bilsin ki, güman әsassızdır. Bu zaman tәcәssüs (araşdırma) etmәk dә qadağandır".\nHәmin hәdis üsuli-fiqh (fiqhin әsasları) elmindә xoşgümanlığın meyarına dәlalәt edәn dәlillәrdәn biridir, yәni әgәr iki nәfәr şәxs bir-biri ilә müqavilә bağlayırsa, bir-biri haqda xoşgüman olmalıdırlar. Әgәr onların müqavilәsi xoşgümanlıq üzәrindә bağlanmazsa, bu bünövrәni ictimai mәsәlәlәr, ticarәt vә s. bağlanmış müqavilәlәrlә әlaqәdar etibarsız hesab edәrlәrsә, daha heç bir alış-veriş vә müqavilә etibarlı olmayıb, cari işlәrdә laxlayar, cәmiyyәtin әsası dağılar. İnsanlarda bir çox ictimai, iqtisadi әmәliyyatların nә dәrәcәdә düzgün aparılması barәdә şübhәlәr yaranar. Odur ki, İslam dinindә din qardaşının işinә xoşgüman olmaq göstәriş verilmişdir, çünki bәdgümanlıqla mübarizә yollarının әn әsası - xoşgümanlıqdır. Bunun vasitәsilә bәdgümanlığın qarşısı asanlıqla alınır.\nBәdgümanlıq insanın özündәn әlavә cәmiyyәti dә pozğunlaşdırır. Bәdgüman olan birisi sәhv düşüncә vә şayiәdәn başqa bir şey olmayan öz gümanını başqa adamlara da yoluxduraraq tәdriclә qәti bir fikir kimi xalq arasında yayır. Ondan: "niyә vә hansı dәlilә әsasәn müsәlman qardaşa qarşı bәdgüman olub, abır-hәya pәrdәsini yırtaraq, şәxsiyyәtini lәkәlәyirsәn?" - deyә soruşduqda cavab verir: "Mәn filan şәxsdәn eşitdim, filan şәxsdәn soruşmuşam, mәn dә başqasından eşitmişәm" vә s. Belә mәlum olur ki, bu gümanın әsası boş imiş.\nBәdgümanlıq insan xislәtinin çirkin vә iyrәnc bir xüsusiyyәti olduğu kimi, onun әksi olan xoşgümanlıq möminin gözәl sifәt vә әxlaqi keyfiyyәtlәrindәn sayılır. İslam әxlaqı bizi başqalarına qarşı xoşgüman olmağa tәşviq edib ruhun sağlam qalmasına bu şәrtlә zәmanәt verir vә ictimai hәyatı bu bünövrә üzәrindә möhkәmlәtmәyi tövsiyә edir."Qurani-Kәrim"dә bu barәdә belә buyurulur:\n"Nә üçün onu eşidәndә (sizdәn olan) mömin kişi vә qadınlar bir-birlәri barәsindә yaxşı gümanda olmadılar vә «bu, aşkar bir böhtandır» demәdilәr?!" («Nur»-12)\nHәmin ayә münafiqlәr Peyğәmbәrin (s) zövcәsinә böhtan atarkәn nazil oldu. Allah Təala bu ayәni müsәlmanlar haqda şayiәlәrә uyduqlarına görә nazil etmişdir. Ayәdә buyurulur ki, onlar bәdgüman olmağın yerinә gәrәk müsәlman kişi vә qadınlara qarşı xoşgüman olub, şayiә yayanları mәhkum edәydilәr. Bununla da şayiә yayanlara imkan vermәyib, müsәlmanların namusunu qorumuş olardılar.\n«Misbahüş-şәriә» adlı kitabda belә yazılmışdır: «Xoşgümanlıq müsәlmanın iman vә ruhunun sağlamlığından irәli gәlir. İnsanın hәr bir şeyә nikbinlik vә fәzilәtlә baxması ruhun paklığının nişanәlәrindәndir».Peyğәmbәr (s) buyurur: "Öz din qardaşınıza qarşı xoşgüman olun ki, bununla mәnәvi saflığa yetişәsiniz".\n(Müәllif: Mәhdәvi Kәni)


Bir kişinin ömrünün artmasına nə səbəb olur? - Sirat.az\nBir kişinin ömrünün artmasına nə səbəb olur?\nİmam Sadiqin (ə.s) səhabəsi Hənnan ibn Südeyr deyib: Mən bir qrupla birlikdə İmam Sadiqin (ə.s) hüzuruna getdim. Bizimlə birgə olan Meysər adlı bir şəxs qohumluq əlaqələrindən söz açdıqda Həzrət buyurdu: “Ey Meysər! İndiyə qədər sənin ölümün neçə dəfə çatsa da, hər dəfə qohumluq əlaqələrini möhkəmlətdiyin üçün Allah-təala sənin əcəlini təxirə salmışdı. Əgər ömrünün uzun olmasını istəyirsənsə, ata-anana yaxşılıq et!””. (Biharul-ənvar, 74-cü cild, səh. 84)\nİnsanın ömrünün qısalmasının səbəblərdən biri də ata-anaya tabe olmamaq, onlara əzab-əziyyət verməkdir. Bir çox rəvayətlər var ki, valideynlərinə qulaq asmayan, əziyyət verən insanların ömürləri qısalmış, bəzən də cavanlıqda vəfat etmişlər. Və ya əksinə, onlara yaxşılıq edənlərin ömrü uzun olmuşdur.\nPeyğəmbər buyurub: “Dünyada üç günahın cəzası tez olar və qiyamət gününə qalmaz: Ata-anaya ağ olmaq, camaata zülm etmək və yaxşılığı tərk etmək”. (Əmali, Şeyx Tusi, 2-ci cild, səh 13)\nİmam Baqir (ə.s) buyurub: “Ata-anaya yaxşılıq və gizli sədəqə yoxsulluğu aradan aparır, ömrü uzun edir və yetmiş növ pis ölümün qarşısını alır”. (Biharul-ənvar, 74-cü cild, səh 81)\nBaşqa bir hədisdə Həzrət buyurub: “Gizli sədəqə vermək Allah-təalanın qəzəbini soyudur. Ata-anaya yaxşılıq etmək və qohumluq əlaqələrini möhkəmlətmək ömrü uzun edir”. (Biharul-ənvar, 74-cü cild, səh 82)


TƏHSİL SİSTEMİNİN İNKİŞAFI SİNERGETİK METODLAR KONTEKSTİNDƏ | ARAN qəzeti\nTƏHSİL SİSTEMİNİN İNKİŞAFI SİNERGETİK METODLAR KONTEKSTİNDƏ\nMüasir dövrdə təhsil sisteminin inkişafı ən aktual çağırışlardan biridir. Hər bir problemin həlli müvafiq paradiqmaların düzgün qoyuluşundan asılıdır. Bu baxımdan da milli təhsilimizin inkişafına yeni elmi metodların tətbiqi məsələləri müasir dövrün ən çox müzakirə olunan mövzularından birinə çevrilmişdir. Elmi yanaşmanı adi fəaliyyətlərdən fərqləndirən cəhətlərdən biri onun mükəmməl təcrübələrin nəticələrinə əsaslanmasıdır. Elmi nəticə elmin öz hüdudları çərçivəsində və bu çərçivədən kənarda–təhsil sferasında, tətbiqi sferalarda fərqli şəkildə ifadə olunur. Bu nəticələrdən səmərəli səviyyədə faydalanmaq üçün əldə edilən informasiyalar və nəzəriyyələr elə bir şəkildə təqdim edilməlidir ki, onlar problemin mahiyyətini zamanında dərk etməyə yardımçı olsun. Elmi fəaliyyətin nəticələrinin təhsilə tətbiq edilməsi onun elmi nəzəriyyənin kontekstindən ayrılmış formada, dar bir çərçivədə istifadəsini inkar edir.\nTəhsil sisteminin bir sistem olaraq mövcudluğunun qəbul edilməsi onu təşkil edən komponentlərinin, sistem-element münasibətlərinin müəyyən zaman kontekstində keçdiyi təkamül yolu ilə sadə, primitiv münasibətlərdən mürəkkəbləşməyə qədər yol keçərək özünütəşkil, özünümürəkkəbləşmə, özünümükəmməlləşmə səviyyəsinə yüksəlməsi prosesi özünü sinergetik paradiqmalar ölçülərində göstərir. Belə ki, müasir dünyamızın təhsil sistemləri, o cümlədən dünyaının müasir dərketmə mənzərəsinin təhsilə qlobal kontekstdə yanaşmanı tələb edir. Bir tərəfdən hər bir ölkənin təhsil sisteminin özəllikləri, digər tərəfdən bu özəlliklərin məhsullarının dünya təhsil sisteminə inteqrasiyası məsələləri ən aktual problemə çevrilmişdir. Milli təhsilimizin dünyanın aparıcı qütblərinin təhsil sisteminə inteqrasiyası birmənalı olaraq onun dünyanın təhsil sisteminin nailiyyətlərindən və təcrübəsindən bəhrələnməsini, yeniliklərin tətbiqini tələb edir.\nMüasir elmi araşdırmalar, elmi-metodoloji yanaşmalar gələcək nəslin təhsili prosesində nələrin öyrənilməsinin, bu mənimsənilmiş biliklərin nə üçün zəruri olduğunu dərk etmək günün əsas tələblərindən biridir. Bu səbəbdən də ölkəmizin təhsil sisteminin inkişafının təhsil elminin inkişafı üçün deyil, həm də mövcud sosial problemlərimizin perspektivi üçün lazımdır.\nMüstəqillik illərində ölkəmizin təhsil sistemində təzahür edən proseslər heç də birmənalı istiqamətdə olmamışdır. Biz bu illər ərzində sovet təhsil sisteminin tərəfdarları ilə yenilikçi kimi çıxış edənlər arasında gedən kəskin mübarizənin şahidi olmuşuq. Məsələ burasındadır ki, bu mübarizə məhz təhsil sistemində özünü daha qabarıq göstərirdi. Hələ də sovet dövrünün təhsil sisteminin üstünlüklərinin tanınmış elm-təhsil işçilərinin çıxışlarında görürük. Bunun keçici olduğunu vurğulasaq da, hələ də bütün təhsil sistemimizdə (bir neçə son zamanlar yaradılmış pilot xarakterli təhsil ocaqları istisna olmaqla) ağır bir yük qalmağını müşahidə edirik. Ümid edək ki, bu pilot təhsil ocaqlarının alovları daha mükəmməl təhsil sisteminin formalaşmasını sürətləndirəcək, zəruri inkişaf istiqamətində yol xəritəsinin əsasını qoyacaqdır.\nBir çox tədqiqatçılar son yüzillikdə dünya təhsil sistemində islahatların aparılmasının əsas səbəbini keçən əsrin ikinci yarısından etibarən dünya elmində baş verən sıçrayışın təhsil sistemi ilə uyğunlaşdırılması sahəsində yaratdığı ciddi böhranlarla əlaqələndirirlər.\nTəhsilin inkişafına sinergetik yanaşma heç də cansız materiyanın təkamül mexanizmində onu təşkil edən komponentlərin qarşılıqlı təsirləri ilə uyğunluğu demək deyil.\nSon illər iqlim haqqında məlumatların dəqiq olması sinergetik yanaşma üsulu ilə kompleks analizin aparılmasının nəticəsidir. Dərman və vitaminlərin son illər sinergetik yolla istehsalı onların keyfiyyətinin əsaslı şəkildə effektli olmasına gətirib çıxarıb.\nBiz artıq kainatın yaranmasının başlanğıcını “seyr etmək” üçün zəruri kompüter proqramlarına malikik. Məhz elmin bu səviyyə qədər inkişaf etməsi sayəsində biz bu alətlərə malik olmuşuq. İnsanlar indi 200 il ərzində toplanan məlumatları bir neçə saata təhlil etməyə qadirdir. 200 il bundan əvvəldən fərqli olaraq, indi insanlar çox böyük həcmdə olan informasiyanı çox böyük sürətdə də qəbul və emal etməyə nail olmuşlar.\nBütün elm sahələrində baş vermiş sıçrayışlı dəyişikliklərin ardınca zəruri kadr hazırlığı prosesini həyata keçirə biləcək təlim-tədris sisteminin formalaşdırılması günün əsas tələblərindən biridir. Belə ki, təbiətşünaslıqda indiyə kimi 4 dəfə elmi inqilab baş vermişdir. Onlar arasında keçən zamanın sürətlə qısalması elmin zamandan asılı olaraq sürətlə inkişafının əyani göstəricisidir. Məsələn, birinci elmi inqilabla ikinci inqilab arasında iki min il müddət keçdiyi halda, ikinci ilə üçüncü arasında iki yüz il, üçüncü ilə dördüncü arasında isə cəmi yüz ildən də az vaxt keçmişdir. Bütün bunlar təhsil sisteminin qarşısında sürətli, keyfiyyətli və səmərəli işləməyi əsas vəzifə, tələb kimi qoyur.\nDərinləşən sosial-iqtisadi və siyasi böhranlar fonunda yaranan problemlər hər addım öz elmi izahını tələb edir.\nKeçən əsrin 70-ci illərində cəmiyyətin mənəvi həyatına yeni elmlərarası sinergetik istiqamətdə tədqiqatın daxil olması ümumi sistem nəzəriyyəsinə “sinergetik yanaşma” adlanan yeni tipli, açıq mürəkkəb sistemlərin öyrənilməsi təlabatını yaratmışdır. Belə istiqamətin obyekti müasir elmi idrakın aparıcı istiqamətlərindən olub, yeni keyfiyyətyönümlü, açıq, tarazlıqdan uzaq, qeyri-xətti mürəkkəb sistemlərdir. Digər tərəfdən, sistemli tədqiqatın metodoloji problemlərinin həlli və həm də bütövlükdə sistemli yanaşmanın sonrakı tərəqqisi baxımından da maraq kəsb edirdi.\nHəmin dövrdə məşhur alman fiziki və riyaziyyatçısı G.Haken və ondan asılı olmayaraq görkəmli Belçika fiziki və kimyaçısı İ.Priqojin tərəfindən yeni elmlərarası istiqaməti müəyyən edən, açıq, mürəkkəb və tarazlıqdan uzaq olan sistemlərin özünütəşkil nəzəriyyəsi kimi tanınan və yeni bilik sahəsini əhatə edən “sinergetika” elmi sanki bu universal konsepsiyanın yaranmasından xəbər verirdi.\nSinergetika ayrı-ayrı fənlərdən fərqli olaraq müxtəlif sistemlərdə (təbiət və cəmiyyət) özünütəşkil proseslərinin ümumi qanunauyğunluqlarını öyrənir. Açıq və mürəkkəb sistemlərin özünütəşkil proseslərinin riyazi modelləşdirilməsində istifadə olunur.\nSinergetikanın inkişafında Qərb və rus alimləri ilə yanaşı Ə.Abasov, A.Abbasov, F.Qurbanov, T.Allahyarova, Ə.Məmmədovu, M.Mahmudov, Z.Şabanov, R.Bəşirov, B.İsmayılov kimi Azərbaycan alimləri öz töhfələrini vermişlər.\nSon 20 ildə Azərbaycanda bu və ya digər dərəcədə Səlahəddin Xəlilov, Həsən Quliyev, Şahlar Əskərov, Asəf Hacıyev, Əli Abasov və başqaları ölkəmizdə elmin və təhsilin mövcud vəziyyəti və qarşıda duran vəzifələrlə bağlı araşdırmalar aparmışlar. Ə.Abasov elmi işin və təhsilin səviyyəsinin dəyərləndirilməsi sahəsində dünyada mövcud praktikalardan bəhs edir, MDB ölkələri ilə müqayisələr aparır. Bu problemlər əslində bilavasitə elmşünaslıq məsələləridir və bu mövzuda, təəssüf ki, geniş tədqiqatlar aparılmır.\nSon illərdə “elm fəlsəfəsi”, “elmin metodologiyası” ilə bağlı araşdırmalarda əvvəl yazılanlar, təəssüf ki, nədənsə nəzərə alınmır.\nMüasir dövrün məntiqi inkişafı mövcud sivilizasiyaya və elmi-texniki səviyyəyə qovuşmaq üçün inkişaf etmiş Qərb ölkələrinin keçdiyi yolun bizim tərəfimizdən də keçməli olduğunu qaçılmaz edir. Bunun üçün, əlbəttə, tarixi də, iqtisadiyyatı da, müasir dünyanın inkişaf meyllərini də gözəl bilmək tələb olunur.\nAzərbaycanda elm haqqında düşüncələrin və dilimizdə nəşr olunmuş məqalə və kitabların ümumiləşdirilməsi və tənqidi-təhlil süzgəcindən keçirilməsi, bu problematikaya bizim öz baxış bucağımızın formalaşması məqamı artıq çoxdan çatmışdır. Bu baxımdan, Həsən Quliyevin Azərbaycan gerçəkliyini nəzərə alan sonuncu monoqrafiyası xüsusi əhəmiyyətə malikdir. Müəllif bu kitabda əvvəlcə ümumiyyətlə elmdən, müasir dövrdə onun əhəmiyyətindən, elmilik meyarlarından; rasionallıqdan, obyektivlikdən, elmin inkişaf qanunauyğunluqlarından bəhs edir, sonra isə onun bir ictimai sistem kimi, habelə bir mədəniyyət hadisəsi kimi xüsusiyyətlərini araşdırır, bir sözlə, Azərbaycan oxucusunda elm haqqında hərtərəfli təsəvvür yaratmağa çalışır.\nReal praktik şəraiti və ictimai tələbatı nəzərə almadan, sadəcə təhsili inkişaf etdirmək, amma bunun kimin üçün kadr hazırladığını və hazırlanmış bu kadrlardan kimlərin faydalandığını bilməmək müasir dövrdə yolverilməz haldır. Əlbəttə, alim düşünə bilər ki, bu daha mənim işim deyil, bunu da qoy Təhsil Nazirliyi düşünsün. Təhsil–Elm–Texnika–Texnologiya–Sənaye–İstehlak zəncirində hər bir mərhələ tam müstəqil bir dəyər və həmin böyük zəncirin tərkib hissəsi müəyyən ideoloji yönə malik olmalıdır.\nBu vəzifənin həyata keçirilməsində əsas ağırlıq təhsil sisteminin və kütləvi informasiya vasitələrinin üzərinə düşür.\nADPU Ağcabədi filialının direktor müavini,\nƏvvəlki məqaləTələbə Gənclər Təşkilatına seçkilər keçirilib\nNövbəti məqalədəŞəhid ailəsi ziyarət edilmişdir


Gənclər üçün yeni formalar alınıb - serqqapisi.az\nMuxtar respublikada gənclərin idmana cəlbi, onlara sağlam həyat tərzinin aşılanması daim diqqət mərkəzində saxlanılır. Bu işlərin davamlı həyata keçirilməsi və yaradılan müasir idman infrastrukturu gənclərin bədən tərbiyəsi və idmana olan marağını artırır. İdmanın kütləviliyinə nail olunması, yeniyetmə və gənclərin idmana cəlbi istiqamətində məqsədyönlü işlər görülür, müxtəlif növlər üzrə çoxsaylı yarışların təşkili davam etdirilir. Bütün bunların nəticəsidir ki, yeni idmançılar nəsli yetişir, bu sahədə uğurların sayı daha da artır.\nNaxçıvan Muxtar Respublikasının Gənclər və İdman Nazirliyi yeni-yeni nailiyyətlərin əldə edilməsi üçün gənclərlə bağlı bir sıra tədbirlər həyata keçirir. Hər il mütəmadi keçirilən “Şahin” hərbi-idman oyunlarında iştirak edəcək gənclər üçün nazirlik tərəfindən 224 dəst yeni forma alınıb. Həmin formalar yüksək dözümlülüyü və keyfiyyəti ilə seçilir. Artıq muxtar respublikanın şəhər və rayonlarında fəaliyyət göstərən Gənclər və İdman idarələri vasitəsilə “Şahin” hərbi-idman oyunlarının iştirakçıları idman geyimləri ilə təmin olunublar.\nYeri gəlmişkən qeyd edək ki, “Şahin” hərbi-idman oyunlarının Naxçıvan Muxtar Respublikası üzrə zona birinciliyinin qalibi olan Naxçıvan şəhər 1 nömrəli tam orta məktəbin komandası artıq Azərbaycan çempionatına yollanır. Naxçıvanı təmsil edəcək komandanın üzvləri yarışlarda həmin formalarda iştirak edəcəklər.


Yüklə 341,25 Kb.\nölçüsü 341,25 Kb.\n“İqtisadi nəzəriyyə və marketinq” kafedrası\nBeynəlxalq iqtisadi münasibətlər kursu üzrə test sualları.\n1. Beynəlxalq iqtisadi münasibətlər nədir?\nBeynəlxalq əmək bölgüsünü əhatə edir\nDünya ölkələrinin milli iqtisadiyyatları arasında yaranan təsərüfatçılıq münasibətləri sistemidir\nBeynəlxalq siyasi müasibətlər sistemidir\nBeynəlxalq təşkilatlar arası münasibətlərdir\nDünya ölkəri arasında olan ticarətlə əlaqədar münasibətlərdir\n2. Aşağıdakılardan hansı beynəlxalq iqtisadi münasibvətlərin spesifik xüsusiyyətlərinə aiddir?\nHimayəçilik siyasətinin getdikcə liberalizmlə əvəz edilməsi\nTəsərüfatçılıq münasibətləri milli sərhədlərin çərçivəsindən kənara çıxan daha geniş əraziləri əhatə edir\nİdxal tariflərinin birtəfli qaydada dəyişdirlməsi imkanın aradan qaldırlması\nTariflər və ticarət üzrə Baş razılaşmanın xidmətlər ticarətinə şamil edilməsi\nDünya bazarı qiymətlərinin bütün ölkələrə şamil edilməsi\n3. Aşağıdakılardan hansı beynəlxalq iqtisadi münasibvətlərin spesifik xüsusiyyətlərinə aiddir?\nDünya təsərüfatçılıq əlaqələrini təmin edən xüsusi alətlər və mexanizmlər fəaliyyət göstərir\nDünya təsərrüfatının geosiyasi vektorlarının dəyişməsi\n4. Aşağıdakılardan hansı beynəlxalq iqtisadi münasibvətlərin spesifik xüsusiyyətlərinə aiddir?\nBeynəlxalq miqyasda ayrı-ayrı ölkələr xaricinə istehsal amilləri və onun nəticələrinin yerləşdirilməsi baş verir\nİdxal tariflərinin birtəfli qaydada dəyişdirlməsi imkanın aradan qaldırlması baş verir\nKapital idxal edən ölkələrdə bütövlükdə və yaxud da ayrı-ayrı sahələrdə,bölmələrdə,infrastrukturda kapital çatışmamazlığı yaranır\nHimayəçilik siyasətinin getdikcə liberalizmlə əvəz edilməsi baş verir\nE) Xaricdə hasılat sənayesinə kapital yatırılması xammalla sabit təminat yaradır\n5. Aşağıdakılardan hansı beynəlxalq iqtisadi münasibvətlərin spesifik xüsusiyyətlərinə aid deyildir?\nTərkibi və həcminə görə yeni əlavə ehtiyatlar iqtisadi dövriyyəyə cəlb edilir\nBeynəlxalq ticarət getdikcə daha sürətlə artır\nDünya təsərüfatçılıq əlaqələrini təmin edən xüsusi (maliyyə,valyuta, kömrük və i.a.)alətlər və mexanizmlər fəaliyyət göstərir\n6. Müasir dövrün başlıca qanunauyğunluqlarından biri aşağıdakılardan hansıdır?\nÖlkələrin siyasi təşkilatlarda birləşməsi meylinin güclənməsi\nHər bir ölkənin dünya təsərrüfatından asılılığının güclənməsi\nÖlkələrin bir qrupunun daha sürətli inkişafı,\nAyrı-ayrı ölkələrin bir- birindən iqtisadi asılılığının güclənməsi\nEkoloji tarazlığın pozulması\n7. Beynəlxalq ictimai əmək bölgüsü nədir?\nA) Ayrı-ayrı ölkələrin müvafiq məhsul və xidmət növlərinin istehsalı üzrə ixtisaslaşmasıdır\nB) Ölkələr arasında müxtəlif istehsal sahələrində koopreasiyanın yaranmasıdır.\nC) İnsanların müxtəlif peşələr üzrə ixtisaslaşmasıdır\nD) Dünyanın hər hansı regionunda inteqrasiya prosesləridir\nE) Hər bir ölkədə bütün məhsul və xidmət növlərindən istehsal etməkdir\n8. Aşağıdakılardan hansı beynəlxalq əmək bölgüsünün tiplərinə aiddir?\n9. Aşağıdakılardan hansı istehsalın beynəlxalq ixtisaslaşmasının formasına aiddir?\n10. Beynəlxalq əmək bölgüsünün ümumi tipi hansıdır?\nayrı-ayrı ölkələrin müxtəlif istehsal sahələrinin və həmçinin sahə daxilində istehsal olunan hazır məhsulların beynəlxalq mübadiləsinin baş verməsi\nsahələrarası beynəlxalq ticarəti baş verməsi\nIstehsalın ayrı-ayrı sahələri arasında kooperasiyalaşma\nayrı-ayrı ölkələrin müvafiq istehsal sahələrinin məhsulun bir hissəsinin istehsalı\ntexnoloji prosesin müəyyən hissəsi üzrə koperasialaşma\n11. Beynəlxalq əmək bölgüsünün xüsusi tipi hansıdır?\nA) ayrı-ayrı ölkələrin müxtəlif istehsal sahələrinin və həmçinin sahə daxilində istehsal olunan hazır məhsulların beynəlxalq mübadiləsinin baş verməsi\nB) sahələrarası beynəlxalq ticarəti baş verməsi\nC) layihə-konstruktor, hətta investitsiya prosesi üzrə ixtisaslaşması\nD) ayrı-ayrı ölkələrin müvafiq istehsal sahələrinin məhsulun bir hissəsinin istehsalı\nE) texnoloji prosesin müəyyən hissəsi üzrə ixtisaslaşma\n12. Beynəlxalq əmək bölgüsünün fərdi tipi hansıdır?\nIstehsalın ayrı-ayrı sahələri arasında və sahələrin ayrı-ayrı bölmələri daxilində kooperasiyalaşma\nlayihə-konstruktor, hətta investitsiya prosesi üzrə ixtisaslaşması\n13. Beynəlxalq iqtisadi münasibətlərin öyrənilməsinin əhəmiyyəti nədən ibarətdir?\nİqtisadi və siyasi birlklərdə təmsil olunaraq ölkənin siyasi təhlükəsliyinin təmin edilməsi yollarını müəyyənləşdirmək\nÖlkənin iqtisadi mövqelərini qoruyub saxlamaq üçün beynəlxalq təşkilatlarda iştirak etməyin yollarını və üsullarını mənimsəmək\nXarici ölkələrdə daha iri həcmli investisiyalar yatıraraq daha çox gəlir əldə etməyin yollarını öyrənmək\nBeynəlxalq təşkilatların fəaliyyət prisiplərini dərk edərək öz maraqlarını daha yaxşı müdafiə etmək\nBeynəlxalq iqtisadi münasibətlərin inkişaf qanunlarını və xüsusiyyətlərini daha daərindən dərk edərək bəşəriyyətin malik olduğu məcmu iqtisadi potensialdan maksimum üstün istifadə etmək\n14. Aşağıdakılardan hansı dünya təsərrüfatının yaranmasına təsir göstərən amillərə aid deyildir?\nÖlkələrarası əmtəə və xidmətlərin çox iri həcmli yerdəyişməsi\nƏtraf mühütün qorunmasının zəruriliyi\nKapitalın,əmək və informasiya ehtiyatlarının yerdəyişməsi\nBeynəlxalq əmək bölgüsündə baş verən struktur əmələgətirən dəyişikliklər\n15. Dünya təsərrüfatı nədir?\nDünyada informasiya məkanın yaradılmasıdır\nİnkişaaf etməkdə olan və ikişaf etmiş ölkələrin təsərufatları\nDünya ölkələri arasında ticarət və elmi-texniki əməkdaşlıqdır\nDünya ölkələrinin cəmidir\nMülli təsərrüfatların qarşılıqlı təsirdə və onların istehsal amillərinin qarşılıqlı asılıqda olan məcmusudur\n16. Dünya təsərrüfatının əsas xarakterik cəhətlərinə aşağıdakılardan hansını aid etmək olmaz?\nA) müasir sivilizasiyanın problemlərinin gələcəkdə həlli bir qrup ölkələrin, imkanları daxilində olduğundan, onların həlli beynəlxalq miqyasda iqtisadi və digər strukturların fəaliyyətinə kolgə salması\nB) Beynəlxalq əsasda müxtəlif ölkələrdə müxtəlif istehsallar və strukturlar o, cümlədən trans milli korporasiyalar yaradılması\nC) Ölkələr arasında əmtəə və xidmətlərin ticarətinə və istehsal amillərinin yerdəyişməsinə dövlət və beynəlxalq dəstək sistemin formalaşması və həyata keçirilməsi\nD) açıq bazar tipli xüsusi sferaların ayrı-ayrı ölkələrin daxilində və regional beynəlxalq qruplaşmalarda meydana gəlməsi\nE) kapitalın, iş qüvvəsinin, texnologiyanın və informasiya ehtiyatlarının miqrasiyası nəticəsində istehsal amillərinin beynəlxalq yerdəyişməsi və tətbiqi\n17. BİM -ininkişaf etmiş bazar təsərrüfatı sisteminə aid olduğunu göstərən əsas əlamətlərə aşağıdakılardan hansı aid deyildir?\nBeynəlxalq iqtisadi münasibətlərin iştirakçılarının iqtisadi cəhətdən xüsusiləşmələri\nBeynəlxalq iqtisadi münasibətlərin əsasında əmək bölgüsünün dayanması\nTələb,təklif tam fəaliyyət göstərmir\nRəqabətin daha kəsgin xarakter daşıması\nBazar qanunları və azad qiymətəmələgəlməsi tam fəaliyyət göstərir\n18. Bazar münasibətlərinin bir forması olan beynəlxalq iqtisadi münasibətlər aşıdakılardan hansına əsaslanmır?\nBazar subyektlərinin və obuektlərinin şoxluğu\nTələb və təklifin təsirinin müəyənediciliyi\nOnların çevik qiymətlərlə qarşılıqlı əlaqəsi\nÜmumdünya ticarət təşkilatının iqtisadi və siyasi suvernliyinə.\n19. Aşağıdakılardan hansı merkantilizm cərəyanın iqtisadi fikirlərinə uyğundur?\n. Xarici ticarətin baş verməsinin başlıca səbəbi əmək bölgüsünün dərinləşdməsidir\nÖlkədən xaricə aparılan bütün sərvətlər və pulların dəyəri dəqiq müəəyənləşdirlməldir\nXaricdən ölkəyə əmtəələrin gətirilməsinə qadağa qoyulmalıdır\nXarici ticarətin başlıca məqsədi sərvətin ən mühüm forması olan qızıln və qiymətli metalların ölkəyə gətirilməsinə xidmət etməkdir.\nXarici ticarətin baş verməsinin əsas səbəbi ölkələrin təbii şəraitində olan üstünlükləridir\n20. Himayədarlıq siyasətinin aradan qaldırılmasına nə səbəb oldu?\nAzad ticarət siyasətinin mahiyyətinin daha dərindən dərk edilməsi\nDövlətlərdə demokratik qüvvələrinin hakimiyyətə gəlməsi\nDaxili bazarların iri maşınlı sənayenin istehsal etdiyi əmtəələrə kifayət etməməsi\nYetgin merkantilizm məktəbinin baxışlarının meydana gəlməsi.\nÖlkənin öz məhsullarının daxili təlabatı tamamilə ödəyə bilməməsi\n21. Aşağıdakılardan hansı xarici ticarətin baş verməsinin əsas amili kimi mütləq üstünlüyü özündə əks etdirir?\nİş qüvəsinin daha ucuz olmasına əsasən yaranan üstünlük\nTəbii ehtiyatlarda mövcud olan üstünlük\nİstehsal amillərinin hər hansı birində mövcud olan üstünlük\nİstehsal amillərinin məsrəflərində mövcud olan nisbi üstünlük\nİstehsal amillərinin qarşılıqlı qiymətləndirliməsindən əmələ gələn üstünlük\n22. Aşağıdakılardan hansı xarici ticarətin baş verməsinin əsas amili kimi nisbi üstünlüyü özündə əks etdirir?\nC).Təbii ehtiyatlarda mövcud olan üstünlük\n23. Aşağıdakılardan hansı xarici ticarətin baş verməsinin əsas amili kimi istehsal amillərinin qiymətləndirlməsindən yaranan üstünlüyü özündə əks etdirir?\nE) İstehsal amillərinin qarşılıqlı qiymətləndirliməsindən əmələ gələn üstünlük\n24. “Amillərin qarşılıqlı nisbəti nəzəriyəsi” tərafdarlarının fikrincə amillərin müqayisəli qiymətləndirilməsinin müəyyənləşdirdiyi şəraitə aşağıdakılardan hansı aid deyildir?\nÖlkələr arası sahədaxili rəqabətin zəifləməsinə və inhisarçılıq meyllərinin güclənməsi baş verir\nO məhsul və xidmətlər idxal olunur ki, onların hazırlanması üçün zəruri olan amillər qıtdır\nBeynəlxalq ticarətin inkişaf etdirilməsi “amillər”üzrə qüymətlərin və yaxud gəlirlərin tarazlaşmasına gətirib çıxarır\nÖlkəlr arasında əmtəə mübadiləsi əvəzində həmin amillərin özlərinin yerdəyişməsi baş verir\nO məhsul və xidmət ixrac olunur ki, həmin ölkədə o məhsul və xidmətin hazırlanması üçün istifadə olunan amillər artiqlaması qədərdir\n25. Azad ticarər siyasəti nə deməkdir?\nA) Beynəlxalq ticarətin məhdudiyətsiz həyata keçirilməsidir\nB) Milli istehsalçıların dövlət tərəfindən himayə edilməsidir\nC) Ölkədən xaricə azad ixracatı həyata keçirməkdir\nD) Ölkə iqtisadiyyatının azad inkişaf etməsi\nE) Ölkədə sahibkarlığın inkişaf etdirilməsidir\n26. Himayədarlıq siyasəti nə deməkdir?\nA) Milli istehsalçıların müdafiə edilməsi məqsədilə dövlətin xarici ticarətə müdaxilə etməsi\nB) Ölkə iqtisadiyyatının azad inkişaf etməsi\nD) Beynəlxalq ticarətin məhdudiyətsiz həyata keçirilməsidir\n27. Xarici ticarətə dövlətin müdaxilə etməsini təklif edən ilk nəzəri məktəb hansıdır?\nKlassik ingilis siyasi iqtisad məktəbi\n28. Azad ticarət siyasətinin nəzəri əsaslarını hansı məktəbin nəzəri baxışları təşkil edir?\n29. Xarici ticarətin əsasının istehsal amillərində mütləq üstünlük olduğunu göstərən iqtisadçı kimdir?\nC) E.Hekşeer və B.Olin\n30. Xarici ticarətin əsasının istehsal amillərində müqyisəli nisbi üstünlük olduğunu göstərən iqtisadçı kimdir?\nE.Hekşeer və B.Olin.\n31. Xarici ticarətin əsasının amillərin qarşılıqlı nisbəti nəzəriyəsi olduğunu göstərən iqtisadçı kimdir?\n32. Xarici ticarətdə “millətin beynəlxalq rəqabət qabiliyyətliliyi” konsepsiyasının müəllifi kimdir?\n33. Beynəlxalq ticarətdə ölkənin rəqabətqabiliyyətliliyi bir-biri ilə qarşılıqlı təsirdə və asılılıqda olan amillərlə müəyyən olunur.Aşağıdakılardan hansı bu amillər qrupuna aid deyildir?\nFirmanın qiymət konsepsiyası\nXidmət və ona yaxın olan sahələrin vəziyyəti\nKonkret situasiyaya uyğun firmanın strategiyası\nİstesal amilləri şəraiti\n34. M.Porter ölkənin rəqabət qabiliyyətliliyinin amillərinin kombinasiyasından asılı olaraq ölkənin həyat tisiklinin 4 mərhələsini müəyyən etmişdir.Aşağıdakılardan hansı bu tsiklə aid deyildir?\nTexnologiyanın təzələnməsi mərhələsi\nİstehsal amilləri mərhələsi\n35. Aşağıdakılardan hansı istehsal mərhələsində olan ölkərə üçün tövsiyələrə aid deyildir?\nXarici texnologiyanı qabaqlayan və dəyərlilərin yaradılması zəncirinin bütün mərhələləri üzrə istehsal güclərinin genişlənməsi üçün imkanların yaradılması\nFiziki infrasruktrun və ümumi təhsilin yüksək səviyyəsinə nail olunması\nDünya səviyyəli texnologiyanın assimlyasiya edilməsi üçün şəraitin yaradılması.\nSiyasi və makroiqtisadi sabitliyin yaradılması və saxlanılması,qanunun aliliyinə nail olunması\n36. Aşağıdakılardan hansı investisiya mərhələsində olan ölkərə üçün tövsiyələrə aiddir?\nMilli şirkətlər üçün nadir strategiyanın və dünyada ən yeni innovasiyaların yaradılması üçün şəraitin yaradılması\n37. Aşağıdakılardan hansı yeniləşmə mərhələsində olan ölkələr üçün tövsiyələrə aiddir?\n38. Aşağıdakılardan hansı beynəlxalq iqtisadi münasibətlərin obyektlərinə aiddir?\nAyrı –ayrı ölkələrin xüsusi xidmət orqanlarının əldə etdikləri informasiya\nBeynəlxalq ticarət döbriyyəyəsinə daxil olmayan əmttə və xidmətlər\nElmi-tədqiqat layihə- konstruktor təcrübə işləri\nBeynəlxalq inhisarçılığın aradan qaldırlması\n39. Aşağıdakılardan hansı beynəlxalq iqtisadi münasibətlərin obyektlərinə aiddir?\nBeynəlxalq təşkilatların ekoloji və digər qlobal problemlərin həllində çoxtərəfli və müxtəlif əmkdaşlıqları\nYeni texnologiyanın iqtisadiyyatın müvafiq sahəsində tətbiqi\nBüdcə vəsaiti hesabına infrastrukturun yenidən qurulmasına müxtəlif firmaların iştirakının təmin edilməsi\n40. Aşağıdakılardan hansı beynəlxalq iqtisadi münasibətlərin obyektlərinə aiddir?\nBüdcə vəsaiti hesabına infrastrukturun yenidən qurulmasına müxtəlif ölkələrin firmaların iştirakının təmin edilməsi\nİntellektual mülkiyyətə hüquqların lisenziyalaşdırlması\nMilli tele-radio yayımlarının həyata keçirlməsi.\nMaliyyə-kredit resurslarından istifadə edilməsi\n41. Aşağıdakılardan hansı beynəlxalq iqtisadi münasibətlərin obyektlərinə aiddir?\nƏhalinin müxtəlif səbəblərdən yer dəyişməsi\nMaliyyə-kredit resurslarından beynəlxalq miqyasda istifadə olunması\nQəzet və jurnalların nəşr edilməsi və yayılması\nİnformasiyanın toplanması, ümumiləşdirlməsi və sistemləşdirlməsi\n42. Aşağıdakılardan hansı beynəlxalq iqtisadi münasibətlərin obyektlərinə aiddir?\nİş qüvvəsinin immiqrasiyası\nİnformasiyanın toplanması, ümumiləşdirlməsi və sistemləşdirlməsi və ötürülməsi\nİqtisadiyyatın müxtəlif sferalarına birbaşa portfel investisiyaları\nYeni texnologiyanın tətbiqi və üstün cəhətlərinin təbliği\n43. Aşağıdakılardan hansı beynəlxalq iqtisadi münasibətlərin subyektlərinə aid deyildir?\nDünya ölkərinə müxtəlif tele yayımları həyata keçirən özəl şirkət\nAncaq ixrac üzrə ixtisaslaşan və öz fəaliyətini həyata keçirən özəl kommersiya şirkəti\nAncaq idxal əmiiyyatları üzrə ixtisaslaşan dövlət şirkəti\nİnformasiyanın və texnologiyanın beynəlxalq mübadiləsini həyata keçirən konsaltinq şirkətləri\nTəsərrüfatçılıq fəaliyyətində heç bir idxal və ixracı həyata kecirməyən özəl kommersiya şirkəti\n44. Ölkənin iqtisadi həyatında BİM yerini və rolunu müəyyənləşdirmək üçün aşağıdakılardan hansı götürülür?\nÜDM-həcminin ölkənin xarici ticarət dövriyəsinə olan nisbəti ilə müəəyən olunur\nÜDM-həcminin ölkənin əhalisinin sayına olan nisbəti xarici ölkələrdəki ilə müqayisə olunur\nÖlkənin xarici ticarət dövriyyəsinin həcminin ÜDM-nhəcminə nisbəti ilə müəyyən olunur\nİxracın həcminin idxalın həcminə nisbəti ilə müəəyən olunur\nİdxalın həcminin ixracın həcminə nisbəti ilə müəyyən olunur\n45. Ölkənin əhalisinin sayı 8mln. nəfər, ÜDM- həcmi 40mlrd.dol\nİdxalın həcmi 5 mlrd, ixracın həcmi 7mlrd olarsa BİM rolu nə qədərdir?\n46. Ölkənin əhalisinin sayı 13.5mln. nəfər, ÜDM- həcmi 90mlrd.dol\nİdxalın həcmi 8,1 mlrd, ixracın həcmi 9.9mlrd olarsa BİM rolu nə qədərdir?\n47. Ölkənin əhalisinin sayı 15mln. nəfər, ÜDM- həcmi 120mlrd.dol\nİdxalın həcmi 18 mlrd dol, ixracın həcmi 12mlrd dol. olarsa BİM rolu nə qədərdir?\n48. Ölkənin əhalisinin sayı 10mln. nəfər, ÜDM- həcmi 12mlrd.dol\nİdxalın həcmi 3 mlrd dol, ixracın həcmi 3mlrd dol. olarsa BİM rolu nə qədərdir?\n49. Beynəlxalq təşkilatların ekspertlərinin təklif etdikləri(beynəlxalq ticarətin milli iqtisadiyyatın unkişafında rolunu daha düzgün müəyyən etməyə imkan verən) göstəricilərə aşağıdakılardan hansı aiddir?\nÖlkə iqtisadiyyatında xarici investitsiyaların həcmi ilə milli istehsalın həcmi arasındakı nisbət\nÖlkə ixracının həcmi ilə ölkə idxalın həcmi arasındakı nisbət\nÖlkə idxalının həcmi ilə ölkə ixracının həcmi arasındakı nisbət\nÖlkənin ÜDM-n həcmi ilə idxalın həcmi arasındakı nisbət\nÖlkənin ÜDM-n həcmi ilə ixracın həcmi arasındakı nisbət\n50. Beynəlxalq təşkilatların ekspertlərinin təklif etdikləri(beynəlxalq ticarətin milli iqtisadiyyatın unkişafında rolunu daha düzgün müəyyən etməyə imkan verən) göstəricilərə aşağıdakılardan hansı aiddir?


Heyvanların identifikasiyası (ARAŞDIRMA) – Foodinfo.az\nAzərbaycan Qida Təhlükəsizliyi Agentliyi heyvanların identifikasiyası ilə bağlı araşdırma məqalə hazırlayıb.\nFoodinfo.az həmin məqaləni təqdim edir.\nİzlənilmə üzrə ilk effektiv çalışmalara Avropa Birliyi tərəfindən qaramallarda dəli dana xəstəliyi (bovine spongiform encephalatopathy) aşkar olunduqdan sonra başlanılmışdır. Dəli dana xəstəliyi, dabaq, donuz vəbası, quş qripi və insanların sağlamlığına ciddi ziyan vuran Salmonella, Escherichia coli və s. bakteriyaların törətdikləri xəstəliklərin artması heyvan və heyvan mənşəli məhsulların qida təhslükəzliyi üçün mövcud olan izlənilmə sistemlərinin vacibliyini göstərir.\nHeyvan və heyvan mənşəli məhsulların izlənilməsi heyvanların fərdi şəkildə identifikasiyası və qeydiyyata alınması ilə başlayır. Heyvan növləri, cinsləri, yetişdirilmə məqsədləri və s. nəzərə alınaraq, praktikada bir çox identifikasiya üsullarından istifadə edilir. Bununla belə, istifadə olunan identifikasiya vasitələrinin əksəriyyəti yalnız bir metodun tamamilə kifayət etmədiyini göstərir.\nƏn geniş istifadə edilən, ucuz, praktik və ənənəvi identifikasiya üsullarından biri döymədir. Döymə bütün heyvan növlərinin sol və ya sağ qulağına, atların dodaqlarına, ev heyvanlarının qasıqlarına, qoyun və keçilərin quyruq altına vurulur. Döymə tüksüz, qığırdaqsız və damarsız nahiyələrə vurulmalıdır. Bu nömrələr heyvan ölənə qədər oxuna bilir. Qrup (sürü) şəklində saxlanılan heyvanların tanınması üçün qulaq sırğalanması kimi başqa identifikasiya metodlarından da istifadə olunmalıdır1.\nQulaq nahiyəsinin bir hissəsinin kəsilməsi qaramal, qoyun, keçi və donuzlarda istifadə olunan qalıcı, köhnə üsuldur. Keçmişdə tüberkülozlu (vərəm) qaramalların kəsiləcəyi zaman heyvanı tanımaq üçün qulağı T şəklində kəsərək işarələyirdilər1.\nAQTA: zərərli məhsullar satışdan çıxarılacaq


Dərman preparatlarının silgisi müvafiq qaydada aparılmamışdır\nAzərbaycan Respublikası Hesablama Palatasının Kollegiyası müvafiq qanunvericiliyin tələblərinə uyğun olaraq dövlət büdcəsindən 2015-2016-cı illərdə Sumqayıt şəhər Səhiyyə şöbəsinə ayrılmış vəsaitlərin proqnozlaşdırılması və icrası ilə bağlı həyata keçirilmiş auditin nəticələri üzrə Hesabatı müzakirə edərək təsdiq etmişdir.\nSumqayıt şəhər Səhiyyə şöbəsinin və tabeliyindəki 23 səhiyyə müəssisələrinin strukturunda müxtəlif təyinatlı 585 ədəd çarpayı və ümumilikdə 3312,5 ədəd tibbi və qeyri tibbi ştat vahidləri təsdiq edilmişdir. Sumqayıt şəhər Səhiyyə şöbəsi Sumqayıt şəhərinin 339,0 min nəfər əhalisinə stasionar və ambulator tibbi xidmət göstərməsi üçün tabeliyində olan 9 xəstəxana, 10 ambulator poliklinika müəssisəsi, Təcili və Təxirəsalınmaz Tibbi Yardım stansiyası, mərkəzləşdirilmiş mühasibatlıq və mərkəzi avtomaşın qarajı ilə birlikdə fəaliyyət göstərmişdir. Auditin əhatə etdiyi dövrdə səhiyyə xərclərinə ümumilikdə 30,3 mln.manat məbləğində vəsait xərc edilmişdir.\nSumqayıt şəhər Səhiyyə şöbəsinin tabeliyində fəaliyyət göstərən səhiyyə müəssisələrində 2015-ci ilin əvvəlinə təsdiq olunmuş ştatlardan 103,5 vahid vahid və ya 3,1%-i 2016-cı ilin əvvəlinə isə 119,5 vahid və ya 3,6%-i vakant olmuş, onlardan müvafiq olaraq 2015-ci ildə 68,25 vahidi, 2016-cı ildə 77,25 vahidi xəstəxanalarda bir oklad işləyən işçilərə əvəzçilik üzrə verilmişdir. Şöbənin tabeliyində fəaliyyət göstərən xəstəxanalarda çarpayıların illik işləməsi 340 gün Doğum evlərində isə 300 gün proqnozlaşdırlmışdır. Çarpayı günlərinin icrası 2015-ci ildə 77,7%, 2016-cı ildə 81,5% olmuşdur.\nHesablama Palatasının Kollegiyası Sumqayıt Şəhər Səhiyyə şöbəsi tərəfindən yol verilmiş nöqsanların əsasən audit dövründə aradan qaldırıldığını nəzərə almaqla Qərar qəbul etmiş, müəyyən edilmiş digər nöqsan və çatışmazlıqların qısa müddət ərzində aradan qaldırılması və bu istiqamətdə həyata keçirilmiş tədbirlər barədə Hesablama Palatasına məlumat verilməsi məqsədilə Qərarın surəti Sumqayıt Şəhər Səhiyyə şöbəsinə, eyni zamanda auditin nəticələri ilə bağlı məlumat aidiyyəti üzrə Azərbaycan Respublikası Səhiyyə Nazirliyinə və Sumqayıt Şəhər İcra Hakimiyyətinə göndərilmişdir.\nAuditin nəticələri ilə bağlı Azərbaycan Respublikası Milli Məclisinə məlumat verilmişdir.


Unitransferlə pul köçürmələri daha asan oldu - BANK - Fins.az\nUnibank müştərilərinin rahatlığı üçün Unitransfer ilə pul köçürmələrini daha da asan etdi. Artıq Unibank müştəriləri Unitransfer vasitəsiylə ölkədaxili pul köçürməsini bankın ödəniş terminallarından göndərib, bankomatlarından nağd şəkildə çıxara bilərlər.\n- 501-1000 AZN arasında olan məbləğlər üçün 4 AZN.\nDünyanın ən məşhur və etibarlı pulköçürmə sistemlərinin xidmətlərini təqdim edən Unibank, hazırda geniş xidmət şəbəkəsinə malik “Zolotaya Korona”, “Contact”, “Western Union”, "Blizko", “PrivatMoney”, “UPT” kimi nüfuzlu təcili pul köçürmə sistemləri üzrə də xidmət göstərərək, manat, ABŞ dolları , avro və Rusiya rublu ilə əməliyyatlar həyata keçirir.\nBeynəlxalq pul köçürmə sistemləri ilə əməkdaşlığını ildən-ilə dərinləşdirən Unibank, pul köçürmə xidmətlərini genişləndirmək üzrə ölkə maliyyə qurumları sırasında ilk yerlərdədir. Bu sistemlər dünyanın 190-dan çox ölkəsində fəaliyyət göstərərək, ümumilikdə 500 min təcili qəbul və göndəriş məntəqəsini birləşdirir. Onlardan hər biri pul köçürmələrini tez, rahat və etibarlı şəkildə, istiqamətindən və xidmət məntəqəsindən asılı olmayaraq ən sərfəli tariflər ilə həyata keçirməyə imkan verir. Ətraflı məlumatı (012) 117 nömrəli telefondan, Bankın saytından (www.unibank.az) və yaxud facebook və twitter səhifələrindən (www.facebook.com/unibank.az, https://twitter.com/unibank) əldə etmək olar.


Fəxri adların verilməsi proseduru dəyişdirilə bilər » Etatist.com internet qəzeti\nBunu Mədəniyyət nazirinin vəzifələrini icra edən Anar Kərimov deyib\nBunu Milli Məclisin Mədəniyyət komitəsinin bu gün keçirilən iclasında Mədəniyyət nazirinin birinci müavini, Mədəniyyət nazirinin vəzifələrini icra edən Anar Kərimov deyib.\nO bildirib ki, bu sahədə yeniliklər olacaq: “Çünki fəxri adların verilməməsinə görə, bəzi şəxslərin Mədəniyyət Nazirliyinə, hətta dövlətə inamı azalıb. Bu sahədə dəqiq və əvvəlcədən müəyyən edilmiş bir neçə meyar, bu prosesdə qərarverici gizli qurum olacaq. Qərarın gizli olması təklif edilir. Çünki belə olan halda sui-istiufadənin qarşısı alınacaq. Fəxri adlar alan insanlar xalq qarşısında öhdəliklər götürməlidirlər. Sovet vaxtında fəxri ad alan şəxslər dövləti tərifləyirdilər. Ancaq biz istərdik onlar xalq qarşısında öhdəlik götürsünlər. Cəmiyyəti həmrəyliyə səsləsinlər”. (APA)


“Çıraqqala” abidəsində bərpa işlərinə başlanıldı » Avrasiya.Net\n18 iyl 12:10medeniyyet\nŞabran rayonu ərazisində yerləşən, V-VI əsrlərə aid "Çıraqqala" abidəsində bərpa işlərinə başlanılıb.\nAvrasiya.net xəbər verir ki, bu barədə Mədəniyyət Nazirliyi məlumat yayıb.\nQurumdan bildirilib ki, bu ilin mart ayında Prezident İlham Əliyevin imzaladığı sərəncama əsasən, ölkəmizin ən qədim tarixi abidələrindən biri olan Çıraqqalada möhkəmləndirmə və bərpa-konservasiya işlərinin aparılması üçün 2 milyon manat ayrılıb. Ötən müddət ərzində bərpa-konservasiya işlərinin aparılması üçün zəruri tədbirlər həyata keçirilib, layihə-smeta sənədləri hazırlanıb. İyul ayının əvvəlindən isə bərpa işlərinə start verilib.\n"Çıraqqala"nın bərpası üzrə işlərin bir il ərzində yekunlaşdırılması nəzərdə tutulub. Lakin ərazinin mürəkkəb relyefi və hava şəraiti bu müddətin uzanmasına təsir edə bilər.\nİran şirkəti Qarabağda Şuşa məscidini bərpa edir - FOTOİran şirkəti Şuşada bu məscidi bərpa edir? - Rəsmi açıqlamaAPA fəaliyyətini bərpa etdiAzərbaycanın 800 illik abidələri məhv olur - FotoPrezident və xanımı İçərişəhərdə təndir çörəyi kəsdi - Foto


Münhendə Azərbaycan-Aİ əlaqələri müzakirə\n19:26 15 Fevral 2019 Oxunub : 972\nMünhen Təhlükəsizlik Konfransı çərçivəsində xarici işlər naziri Elmar Məmmədyarov Avropa Qonşuluq Siyasəti və Genişlənmə Danışıqları üzrə Avropa İttifaqının (Aİ) komissarı Yohannes Han ilə görüşüb.\nXarici İşlər Nazirliyindən Azvision.az -a verilən məlumata görə, görüşdə energetika naziri Pərviz Şahbazov da iştirak edib.\nTərəflər Azərbaycan və Aİ arasındakı müxtəlif sahələrdə mövcud olan əməkdaşlıq məsələlərini müzakirə ediblər.\nDaha sonra tərəflər Azərbaycan və Aİ arasında mövcud olan strateji tərəfdaşlığın hüquqi əsasını təşkil edəcək yeni Saziş layihəsi üzrə aparılan danışıqlara toxunublar. Bu xüsusda, sözügedən saziş üzrə danışıqların yekunlaşmasının əhəmiyyəti qeyd edilib.\nErmənistan-Azərbaycan Dağlıq Qarabağ münaqişəsinin sülh yolu ilə həlli istiqamətində aparılan danışıqların cari vəziyyəti haqqında Aİ komissarına məlumat verən nazir E.Məmmədyarov, münaqişənin həllinin regionda inkişaf üçün müvafiq şərait yaradacağını və rifah naminə sülhü təmin edəcəyini vurğulayıb.\nHəmçinin Aİ ilə Azərbaycan arasında enerji sahəsində qarşılıqlı faydalı və strateji əməkdaşlıq məsələləri müzakirə edilib. Energetika naziri P.Şahbazov Aİ Komissarı Y.Han ilə enerji sahəsində ikitərəfli əməkdaşlığın perspektivləri ətrafında faydalı fikir mübadiləsi aparıb.


TDƏŞ Azərbaycan startaplarına dəstək verəcək - Finans.az\nTDƏŞ Azərbaycan startaplarına dəstək verəcək\n8 Sentyabr, 2020 15:35\nNəqliyyat, Rabitə və Yüksək Texnologiyalar naziri Ramin Quluzadə Türkdilli Dövlətlərin Əməkdaşlıq Təşkilatının (TDƏŞ) baş katibi Bağdad Amreyevlə görüş keçirib.\nBu barədə “Finans.az”a Nazirliyin mətbuat xidmətindən məlumat verilib.\nMəlumata görə, nazir koronavirus pandemiyası şəraitində, bu il aprelin 30-da TDƏŞ-ə üzv dövlətlərin nəqliyyat nazirlərinin iştirakı ilə keçirilmiş videokonfransda qaldırılan məsələlərin həlli istiqamətində ölkəmiz tərəfindən görülən tədbirlər barədə məlumat verib.\nGörüş zamanı nəqliyyat nazirlərinin videokonfransının nəticəsi olaraq pandemiya dövründə yarana biləcək məsələlərin çevik həlli, nəqliyyat və logistika əməliyyatlarının effektiv əlaqələndirilməsi üçün yaradılmış Nəqliyyatı Əlaqələndirmə Şurasının iclasının keçirilməsi müzakirə olunub.\nHəmçinin Azərbaycan üzərindən daşınan tranzit yük axınlarının davamlılığının təmin edilməsi, TASİM layihəsinin həyata keçirilməsi, startap hərəkatının genişləndirilməsi, o cümlədən TDƏŞ çərçivəsində startapların inkişaf etdirilməsi üzrə birgə işin təşkili məsələləri ətrafında fikir mübadiləsi aparılıb.\n26 Noyabr, 2020 16:47\n20 Noyabr, 2020 11:42\nSüni ət istehsalı üzrə startaplar iki dəfə çox investisiya cəlb ediblər - CARİ İLDƏ\n29 İyul, 2020 12:21\nDünyanın ən bahalı fintex startaplarından biri 80 milyon dollar - cəlb edib\n27 İyul, 2020 12:38


Sabah bu yollar bağlanacaq – DYP rəsmisi açıqladı\n27 May 2015 - 14:20\nMayın 28-də, Respublika Günündə I Avropa Oyunları ilə əlaqədar təlim və sınaq tədbirlərinin keçirilməsi ilə bağlı Bakıda bir sıra yollar üzrə nəqliyyatın hərəkət istiqaməti dəyişdiriləcək. Əhalinin rahat və fasiləsiz hərəkətini təmin etmək məqsədilə Bakı şəhər Dövlət Yol Polisi İdarəsi sürücülərə alternativ yollar təklif edir.\nStrateq.az Trend-ə istinadən xəbər verir ki, bunu Daxili İşlər Nazirliyi (DİN) Bakı şəhər Baş Polis İdarəsinin Dövlət Yol Polisi İdarəsinin (BŞDYPİ) İctimai qurumlarla əlaqə bölməsinin rəisi, polis polkovniki Vaqif Əsədov deyib.\nOnun sözlərinə görə, mayın 28-də Bakıda I Avropa Oyunları ilə əlaqədar növbəti təlim və sınaq tədbirlərinin keçirilməsi nəzərdə tutulub. Bu isə yollarda müəyyən təhlükəsizlik tədbirlərinin gücləndirilməsi zərurətini yaradır: “Bununla əlaqədar mayın 28-də saat 10:30-dan etibarən məşqlər tam başa çatanadək paytaxtın Neftçilər prospekti boyu hotellərdəki qonaqların Heydər Əliyev Mərkəzinə doğru hərəkətinin müşayiəti və görülən təhlükəsizlik tədbirləri ilə əlaqədar “Azneft” dairəsi, Neftçilər prospekti, “Azadlıq” meydanı, Yusif Səfərov küçəsi, “10-cu zavod” dairəsi, Heydər Əliyev prospekti, Heydər Əliyev Mərkəzi, metronun “Koroğlu” stansiyası, Milli Olimpiya Stadionuna doğru nəqliyyat vasitələrinin hərəkəti üçün alternativ yollar təklif edilir. Belə ki, “Azneft” dairəsindən Niyazi küçəsi, İstiqlaliyyət, Lermontov, Mehdi Hüseyn küçələri və Parlament prospektinə, eləcə də “Cavanşir” körpüsündən üzeyir Hacıbəyov küçəsi ilə “Azadlıq” meydanı, Zərifə Əliyeva və Rəsul Rza küçələrinə doğru nəqliyyatın hərəkət istiqaməti dəyişdiriləcək”.\nV.Əsədov qeyd edib ki, yol polisi əhaliyə, paytaxtın mərkəzinə doğru və əks istiqamətdə hərəkət etmək istəyən sürücülərə alternativ yollar təklif edir: “Onlara paytaxtın cənub girişindən Bakı-Salyan yolunun 14-cü km-dən 3-cü kənar dairəvi yolla Badamdar qəsəbəsi və “20 Yanvar” dairəsi istiqamətində hərəkət etmələri, eləcə də “20-ci sahə” dairəsindən və Bayıl qəsəbəsindən isə Neftçilər prospekti istiqamətinə deyil, dağüstü yolla Badamdar qəsəbəsi və Mətbuat prospekti istiqamətinə hərəkət etmələri tövsiyə olunur. Heydər Əliyev Beynəlxalq Hava Limanından şəhərə doğru gələnlərin hərəkəti Aeroport yolundakı körpünün üzərindən Bakı-Hövsan beton yolu ilə planlaşdırılır. Bakının bu istiqamətdəki qəsəbələrindən isə metronun “Koroğlu” stansiyasına doğru şəhər şosesi ilə körpünün üzərindən Elşən Mehdiyev küçəsindən keçməklə Bakıxanov qəsəbədaxili yollarla və yaxud 8-ci km qəsəbəsi, Qara Qarayev prospekti ilə körpünün üzərindən keçməklə Ziya Bünyadov prospektinə doğru rahat hərəkət etməklə mümkün olacaq. Eyni zamanda, göstərilən ərazilər üzrə əks istiqamətdə hərəkət edənlərə də sadalanan yollardan istifadə etmələri tövsiyə olunur”.\nBölmə rəisi əlavə edib ki, ümumiyyətlə, Ziya Bünyadov prospekti və ona kəsişən bütün yollarda hərəkətin rahat və fasiləsizliyi tam təmin ediləcək.


Soğanı bu formada istifadə edin - Bu xəstəliklərin DƏRMANIDIR - Sağlam həyat - FİNS.AZ TİBB\nSoğanı bu formada istifadə edin - Bu xəstəliklərin DƏRMANIDIR\nİnsan orqanizmi üçün faydalı tərəvəzlərdən biri soğandır. Məşhur türkiyəli həkim M. Emin Dinççağ soğanın faydalarından danışıb.\nTibb.Fins.az bildirir ki, həkimin sözlərinə görə, qırmızı soğan çiy olaraq yeyilməlidir. Qırmızı soğanda "flavanol" adlı maddə var. Barmaqlarda iltihab, göbələk zamanı közlənmiş soğanın pərdəsini çıxarıb ağrıyan nahiyəni bağlamaq lazımdır. Bu ağrını götürəcək.\nHəkim bildirib ki, baş ağrısı zamanı bir ədəd baş soğanı incə doğrayıb qaynadın və qaynamış soğanı süzüb alnınıza bağlayın.\nŞəkər xəstələrinə bol soğan yemək tövsiyə olunur. Qırmızı soğanın tərkibindəki "flavanol" maddəsi infarkt riskini aşağı salır.\nSinədə toplanmış selik nəfəs yollarının tutulmasına və öskürəyə səbəb olur. Bu problemləri həll etmək üçün soğandan faydalana bilərsiniz. Bunun üçün doğranmış soğanı buxarda 2 dəqiqə bişirdikdən sonra bir parçanın arasına qoyub ağzını bağlayın. Həmin parçanı sinə və ya narahatlıq olan hissəyə qoyub saxlayın.\nHəkim əlavə edib ki, soğandakı "kuersetin" başda olmaqla bol miqdarda "flavanoid" var. Bu maddələr zədəli DNT ilə mübarizə aparır və bədxassəli şişin əmələ gəlməsinə imkan vermir. Araşdırmalara görə, "kuersetin" faizi yüksək olan insanların qalın bağırsaq və yumurtalıq xərçənginə tutulma riskləri çox azdır.